hotchpotch/miracl-hf-unified huggingface dataset:
แป้นพิมพ์ปัตตะโชติ
แป้นพิมพ์ปัตตะโชติ เป็นผังแป้นพิมพ์ภาษาไทย คิดค้นโดยสฤษดิ์ ปัตตะโชติ เนื่องจากการวิจัยของสฤษดิ์ชี้ให้เห็นว่า แป้นพิมพ์เกษมณี ซึ่งคิดค้นโดยสุวรรณประเสริฐ เกษมณี จะมีการใช้งานมือขวามากกว่ามือซ้าย และนิ้วก้อยขวาจะถูกใช้งานหนัก จึงได้ประดิษฐ์แป้นพิมพ์ปัตตะโชติขึ้น โดยเฉลี่ยให้ทั้งสองมือใช้งานเท่า ๆ กัน และให้ลำดับนิ้วที่ใช้บ่อยคือนิ้วชี้ แล้วไล่ลงไปที่นิ้วกลาง นิ้วนาง และนิ้วก้อยที่ใช้งานน้อยที่สุด
จากการวิจัยของสภาวิจัยแห่งชาติพบว่า แป้นพิมพ์ปัตตะโชติสามารถพิมพ์ได้เร็วกว่าแป้นพิมพ์เกษมณีถึง 25.8% และยังช่วยลดอาการปวดนิ้วมือจากการพิมพ์ได้ แต่แป้นพิมพ์ปัตตะโชติก็ไม่เป็นที่นิยมใช้ เนื่องจากความเคยชินในการใช้แป้นพิมพ์เกษมณีที่แพร่หลายก่อนหน้านั้นแล้ว
แป้นพิมพ์ปัตตะโชติ มีแป้นเหย้าอยู่ที่ ซ้าย และขวา และถึงแม้จะมีแป้นเพิ่มขึ้นอีกหนึ่งแป้น แต่แป้น ก็ยังไม่มี เช่นเดียวกับแป้นพิมพ์เกษมณี
ดิน
ดิน หมายถึง วัตถุที่เกิดขึ้นตามธรรมชาติจากการสลายตัวทางกายภาพ และทางเคมีของหินและแร่ รวมกับสารอินทรีย์ ที่เกิดจากการสลายตัวของซากพืชซากสัตว์เป็นผิวชั้นบนที่ห่อหุ้มโลก ซึ่งดินจะมีลักษณะและคุณสมบัติต่างกันไปในที่ต่างๆ ตามสภาพภูมิอากาศ ภูมิประเทศ วัตถุต้นกำเนิด สิ่งมีชีวิตและระยะเวลาการสร้างตัวของดิน
ดินเหนียว เป็นดินที่มีเนื้อละเอียด ในสภาพดินแห้งจะแตกออกเป็นก้อนแข็งมาก เมื่อเปียกน้ำแล้วจะมีความยืดหยุ่น สามารถปั้นเป็นก้อนหรือคลึงเป็นเส้นยาวได้ เหนียวเหนอะหนะติดมือ เป็นดินที่มีการระบายน้ำและอากาศไม่ดี แต่สามารถอุ้มน้ำ ดูดยึด และแลกเปลี่ยนธาตุอาหารพืชได้ดี เหมาะที่จะใช้ทำนาปลูกข้าวเพราะเก็บน้ำได้นาน
ดินร่วน เป็นดินที่เนื้อดินค่อนข้างละเอียดนุ่มมือในสภาพดินแห้งจะจับกันเป็นก้อนแข็งพอประมาณ ในสภาพดินชื้นจะยืดหยุ่นได้บ้าง เมื่อสัมผัสหรือคลึงดินจะรู้สึกนุ่มมือแต่อาจจะรู้สึกสากมืออยู่บ้างเล็กน้อย เมื่อกำดินให้แน่นในฝ่ามือแล้วคลายมือออก ดินจะจับกันเป็นก้อนไม่แตกออกจากกัน เป็นดินที่มีการระบายน้ำได้ดีปานกลาง จัดเป็นเนื้อดินที่มีความเหมาะสมสำหรับการเพาะปลูก
ดินทราย เป็นดินที่มีอนุภาคขนาดทรายเป็นองค์ประกอบอยู่มากกว่าร้อยละ 85 เนื้อดินมีการเกาะตัวกันหลวมๆ มองเห็นเป็นเม็ดเดี่ยวๆ ได้ ถ้าสัมผัสดินที่อยู่ในสภาพแห้งจะรู้สึกสากมือ เมื่อลองกำดินที่แห้งนี้ไว้ในอุ้งมือแล้วคลายมือออกดินก็จะแตกออกจากกันได้ แต่ถ้ากำดินที่อยู่ในสภาพชื้นจะสามารถทำให้เป็นก้อนหลวมๆ ได้ แต่พอสัมผัสจะแตกออกจากกันทันที
ดิน เป็นวัสดุก่อสร้างพื้นฐานในงานวิศวกรรมโยธา ใช้เป็นวัสดุถมในงานก่อสร้างต่าง ๆ เช่นงานถมเพื่อยกระดับบริเวณอาคาร ถนน เขื่อน และใช้เป็นวัสดุผสมสำหรับทำอิฐหรือ ในบางกรณีอาจเพิ่มวัสดุอื่น เช่นปูนขาว เพื่อช่วยในการปรับปรุงคุณภาพดินให้มีคุณสมบัติในการรับกำลังได้มากขึ้นเพื่อผลทางด้านวิศวกรรม บางวัฒนธรรมนำดินมาปั้นเป็นตัวบ้านที่อยู่อาศัยโดยตรง
มอก. 820
มอก. 820 (TIS 820) เป็นการกำหนดตำแหน่งอักขระไทยบนแผงแป้นพิมพ์คอมพิวเตอร์ ที่จัดวางไว้บนแผงแป้นพิมพ์ให้เป็นมาตรฐานเดียวกัน ซึ่งมีอักขระไทยครบทุกตัวอักษร ที่ผู้ใช้จำเป็นต้องใช้ในการป้อนเข้าสู่ระบบคอมพิวเตอร์ มาตรฐานนี้ถูกพัฒนามาจากแป้นพิมพ์เกษมณี โดยสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม
มอก. 820 ถูกปรับปรุงล่าสุดเป็น มอก. 820 - 2538 เมื่อปี พ.ศ. 2538
มอก. 820 เป็นการกำหนดตำแหน่งอักขระไทยบนแผงแป้นพิมพ์คอมพิวเตอร์ ซึ่งกำหนดโดย สำนักงานมาตรฐานอุตสาหกรรม (สมอ.) สำหรับมาตรฐานในปัจจุบับคือ มอก. 820 - 2538
มอก. 820 ตัวแรกคือ มอก. 820 - 2531 ซึ่งมีรูปแบบเหมือนพิมพ์ดีดภาษาไทย คือ แป้นพิมพ์เกษมณี ต่อมา มีการกำหนดมาตรฐาน การใช้งานและรับข้อมูลภาษาไทย โดย Thai API Consortium (TAPIC) คือ "วทท." ซึ่งมีการกำหนดเพิ่มเติมให้กับ มอก. 820 - 2531 เพื่อให้ปุ่มกดบางปุ่ม ใช้งานร่วมกับภาษาละตินได้ ซึ่งรวมใน มอก. 820 - 2536 ด้วย
ในปี พ.ศ. 2538 มีการปรับปรุง มอก. 820 ใหม่เป็น มอก. 820 - 2538 ซึ่งย้ายตัวอักษรบางตัวด้วย และ เพิ่มให้สามารถพิมพ์ตัวอักษรพิเศษบางตัว และมีการกำหนดมาตรฐานบางอย่างให้รองรับ "วทท 2.0"
นิยม มารยาท
นิยม มารยาท เป็นนักร้องลูกทุ่งเสียงดี และเป็นนักแต่งเพลงมีฝีมือ เคยแต่งเพลงให้กับนักร้องลูกทุ่งชื่อดังมากมายหลายคน ในส่วนของการร้องเพลงนั้น นิยม มารยาท โด่งดังจากเพลง “ บ้านนาสัญญารัก”
นิยม มารยาท เป็นชื่อจริงนามสกุลจริง เป็นบุตรนายสมใจ นางกุหลาบ มารยาท เกิดที่จังหวัดนครสวรรค์ แต่พ่อแม่เป็นชาว จังหวัดเพชรบุรี เนื่องจากมีอาชีพรับเหมาก่อสร้าง จึงต้องย้ายที่อยู่ไปเรื่อยๆ ทำให้เขาไปคลอดที่นครสวรรค์ ต่อมาครอบครัวย้ายมาที่ประจวบคีรีขันธ์ นิยม มารยาท เข้ารับการศึกษาต่อที่นี่จนจบชั้น ม.4 จากนั้นครอบครัวได้ย้ายเข้ากรุงเทพฯ ช่วงนั้น นิยม มารยาท ก็ช่วยพ่อแม่ทำงานก่อสร้างประเภทผูกเหล็กเทปูน แต่การที่บ้านพักของเขาอยู่ใกล้กับบ้านของคำรณ สัมปุณณานนท์ และมีการติดต่อไปมาหาสู่กันเป็นประจำ และได้ลองแต่งเพลง “คนบ้าจี้ “ ให้คำรณร้อง จากนั้นก็ได้ติดตามคำรณไปทำการแสดงประจำ และถ้าว่างจากการร้องเพลงกับคำรณ เขาก็จะไปร้องกับวง จำรัส วิภาตะรัตน์ เขาทำเช่นนี้จนคำรณ เสียชีวิต
นิยม มารยาท ได้บันทึกแผ่นเสียงเพลงแรกคือ รอยแก่งรัก แต่มาดังในอีก 2 เพลงถัดมาคือ “ บ้านนาสัญญารัก “ และ “แหวนรัก “ จากนั้นก็ได้ตั้งวงเป็นของตนเอง และผลิตผลงานออกมามากขึ้น ต่อมา เพลิน พรมแดน เพื่อนซึ่งอยู่ในวงจำรัสออกมาตั้งวงเอง นิยม มารยาทจึงยุบวง และมาอยู่กับเพลิน พรหมแดน จากนั้นก็ย้ายมาอยู่กับวงไวพจน์ เพชรสุพรรณ ก่อนจะออกไปอยู่กับเพลิน พรมแดน สลับกันไปมาแบบนี้หลายรอบ เพราะต้องแต่งเพลงให้ทั้งสองร้อง
จากการทำงานหนัก หลังจากกลับจากร้องเพลง ยังต้องมานั่งแต่งเพลงอีก ทำให้เมื่อ 24 ต.ค.2524 นิยม มารยาทป่วยด้วยอาการเส้นโลหิตฝอยในสมองแตก ร่างกายเป็นอัมพฤกษ์ นิยม มารยาท ได้เสียชีวิตแล้ว โดยทิ้ง นางเดือนเพ็ญ มารยาท ผู้เป็นภรรยาเอาไว้เบื้องหลัง
การประกวดเพลงยูโรวิชัน
การประกวดเพลงชิงชนะเลิศแห่งยุโรป หรือเรียกโดยทั่วไปว่า การประกวดเพลงยูโรวิชัน (; ) คือการประกวดเพลงประจำปี ในกลุ่มประเทศที่เป็นสมาชิก สหภาพการกระจายเสียงและแพร่ภาพแห่งยุโรป (European Broadcasting Union: EBU) โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดโดยใช้ผู้แสดงไม่เกินหกคน ที่จะแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง
คณะกรรมการคือประชาชนในประเทศสมาชิก EBU ซึ่งอาจรวมไปถึงประเทศอิสราเอล โมร็อกโกและออสเตรเลีย แต่ไม่รวมลิกเตนสไตน์ โดยแต่ละประเทศจะใช้คณะกรรมการที่ตั้งขึ้นและการโหวตจากผู้ชมทางโทรศัพท์ ซึ่งแต่ละประเทศไม่มีสิทธิตัดสินหรือโหวตให้กับประเทศของตัวเอง ทุกประเทศจะได้มีคะแนนเท่ากันโดยไม่คำนึงถึงปัจจัยอื่นๆ ด้วยเหตุนั้นประเทศรัสเซียจึงมีคะแนนเท่ากับโมนาโก โดยประเทศที่ได้คะแนนมากที่สุดสองอันดับแรกจะได้คะแนน 12 และ 10 คะแนน ส่วนอันดับสามถึงสิบจะได้คะแนนตั้งแต่ 8 จนถึง 1 คะแนน
มีผู้ชนะเพียงอันดับเดียว (ยกเว้นปี 1969 ที่มีผู้ชนะถึง 4 ประเทศ ได้แก่ สเปน สหราชอาณาจักร เนเธอร์แลนด์ และฝรั่งเศส) เท่านั้น (หากเกิดกรณีที่มีประเทศที่มีคะแนนสูงสุดเท่ากัน จะตัดสินที่จำนวนคะแนนที่ได้ เรียงจากคะแนนสูงสุดที่ได้รับไปยังคะแนนต่ำสุด หากยังเท่ากันอีก ประเทศที่มีลำดับการแสดงก่อนจะเป็นผู้ชนะ) ประเทศของผู้ชนะจะได้รับโล่หรือเหรียญรางวัล และเป็นเจ้าภาพจัดการประกวดปีต่อไป โดยประเทศเจ้าภาพกับสี่ประเทศที่ออกค่าใช้จ่ายให้กับทาง EBU มากที่สุด ได้แก่ สหราชอาณาจักร ฝรั่งเศส เยอรมนี และสเปน จะสามารถส่งทีมเข้าประกวดในรอบชิงชนะเลิศได้โดยอัตโนมัติ (ภายหลังได้เพิ่มอิตาลีเข้าไปด้วย ส่วนออสเตรเลียได้รับสิทธิ์เข้ารอบชิงชนะเลิศโดยอัตโนมัติเป็นกรณีพิเศษในปี 2015 ในโอกาสครบรอบ 60 ปีการประกวด) ส่วนประเทศที่เหลือทั้งหมดต้องเข้าประกวดรอบคัดเลือก ซึ่งมีสองวันและคัดประเทศเข้ารอบชิงชนะเลิศวันละสิบประเทศ ทำให้รอบชิงชนะเลิศมีประเทศเข้าประกวดทั้งหมด 25 ประเทศ
การประกวดเริ่มมีการออกอากาศทุกปีตั้งแต่ปี ค.ศ. 1956 ถือเป็นรายการโทรทัศน์ที่มีต่อเนื่องยาวที่สุดในโลก และมีผู้ชมที่ไม่ใช่การแข่งขันกีฬามากที่สุด โดยมีผู้ชมระหว่าง 100 ล้าน - 600 ล้านคน ออกอากาศทั่วทั้งยุโรป และยังแพร่ภาพใน ออสเตรเลีย แคนาดา อียิปต์ ฮ่องกง อินเดีย จอร์แดน เกาหลี นิวซีแลนด์ แอฟริกาใต้ และ สหรัฐอเมริกา ถึงแม้ประเทศเหล่านี้จะไม่ได้ร่วมแข่งขันก็ตาม
ตั้งแต่ปี 2000 การแข่งขันได้มีการแพร่ภาพทางอินเทอร์เน็ต และในปี 2015 สหภาพฯ ได้เปิดช่องทางการถ่ายทอดสดผ่านยูทูบ
ประเภทของเพลงในการแข่งขันมีความหลากหลายแนว ไม่ว่าจะเป็น อาหรับ, ดนตรีเคลติก, แดนซ์, โฟล์ก, ละติน, นอร์ดิก, ป็อป-แร็ป, ร็อก และอื่นๆ
ศิลปินดังที่ชนะเลิศจากรายการนี้ เช่น เซลีน ดิออน (สวิสเซอร์แลนด์) ปี 1988, แอ็บบ้า (สวีเดน) ปี 1974, ดานา อินเตอร์เนชันแนล (อิสราเอล) ปี 1998, ลอร์ดิ (ฟินแลนด์) ปี 2006, มาริยา เชริโฟวิช (Marija Šerifović) จากประเทศเซอร์เบีย ปี 2007, ดิมา บิลาน (Dima Bilan) จากรัสเซีย ปี 2008 และ อเล็กซานเดอร์ รืยบัค (Alexander Rybak) จากนอร์เวย์ ปี 2009 และเลนา เมเยอร์-ลันดรุท (Lena Meyer-Landrut) จากเยอรมนี ปี 2010
และเมื่อวันที่ 22 ตุลาคม 2005 ได้มีการจัดฉลองพิเศษครบรอบ 50 ปี ทางสหภาพการกระจายเสียงและแพร่ภาพแห่งยุโรป ก็ได้คัดเลือกเพลงดังในแต่ละทศวรรษ มาจัดโชว์แข่งขันกัน โดยเพลงที่ชนะคือเพลง Waterloo ขับร้องโดยวง Abba ตัวแทนจากสวีเดนในปี 1974
ในปี 1969 ซึ่งเป็นตัว"เอียง"คือมีผู้ชนะ 4 ประเทศ
ภาษาบาหลี
ภาษาบาหลี เป็นภาษาท้องถิ่นของเกาะบาหลี ประเทศอินโดนีเซีย ใช้พูดในเกาะชวา เกาะบาหลีและเกาะลอมบอก มีผู้พูด 3.8 ล้านคน คิดเป็น 2.1 % ของประชากรอินโดนีเซียทั้งประเทศ โดยที่ชาวบาหลีส่วนใหญ่จะพูดภาษาอินโดนีเซียเป็นภาษาที่สอง เขียนด้วยอักษรบาหลีและอักษรละติน เป็นภาษาตระกูลออสโตรนีเซียน ใกล้เคียงกับภาษาซาซักและภาษากัมเบอราในเกาะซุมบาวา มีการแบ่งระดับชั้นภายในภาษา
ภาษาบาลีใช้ระบบการเขียนสองแบบ คืออักษรบาหลีและอักษรละติน
อักษรละตินที่ใช้เขียนอักษรบาหลีเรียกว่า ตูลีซัน บาหลี (Tulisan Bali)
อิฐ
การผลิตอิฐโดยทั่วไป จะผสม ดินเหนียว แกลบ ทราย และน้ำ นวดให้เข้ากันเป็นเนื้อเดียว กดใส่ลงในแบบพิมพ์ แล้วนำเข้าเตาเผาสำหรับอิฐพิเศษอื่น ๆ จะผสมสารหรือวัสดุเพิ่ม เช่น หินเกร็ด สำหรับอิฐประดับ เป็นต้น นอกจากนี้อิฐพิเศษบางประเภทอาจใช้กรรมวิธีการอัดเข้าแม่พิมพ์ด้วยแรงกดสูงเพื่อเพิ่มความสามารถในด้านการป้องกันความร้อน และทนความชื้นได้สูง
อิฐโปร่ง หรืออิฐกลวง เป็นวัสดุก่อที่มีส่วนผสมในการผลิต เช่นเดียวกับอิฐสามัญ แต่ภายในจะเจาะรู หรือทำช่องภายในให้กลวง เพื่อให้มีน้ำหนักเบา
อิฐ เป็นวัสดุก่อสร้างพื้นฐานสำหรับการก่อสร้างอาคารทั่วไป อิฐแบบธรรมดาผลิตจากส่วนผสมของดินเหนียว ทราย แกลบ และน้ำ สำหรับอิฐพิเศษอื่น ๆ จะผสมสารหรือวัสดุพิเศษเพิ่มเพื่อการใช้งานเฉพาะด้าน
การผลิตอิฐโดยทั่วไป จะผสม ดินเหนียว แกลบ และ น้ำ นวดให้เข้ากันเป็นเนื้อเดียว กดใส่ลงในแบบพิมพ์ แล้วนำเข้าเตาเผา สำหรับอิฐพิเศษอื่น ๆ จะผสมสารหรือวัสดุเพิ่ม เช่น หินเกร็ด สำหรับอิฐประดับ เป็นต้น นอกจากนี้อิฐพิเศษบางประเภทอาจใช้กรรมวิธีการอัดเข้าแม่พิมพ์ด้วยแรงกดสูงเพื่อเพิ่มความสามารถในด้านการป้องกันความร้อน และทนทานนานนับร้อยปี
โรงเรียนวารีเชียงใหม่
โรงเรียนวารีเชียงใหม่ เป็นโรงเรียนเอกชนแห่งหนึ่ง ในจังหวัดเชียงใหม่ ก่อตั้งเมื่อ พ.ศ. 2545
พ.ศ. 2519 วารี ภัทราวณิชย์ ได้เริ่มต้นก่อตั้งโรงเรียนอนุบาลวารี ต่อมา พ.ศ. 2545 จึงได้ก่อตั้งโรงเรียนวารีเชียงใหม่ เพื่อเป็นการขยายฐานการศึกษา จากระดับอนุบาล จนถึงระดับมัธยมศึกษา
โรงเรียนวารีเชียงใหม่ตั้งอยู่ที่ ตำบล หนองหอย อำเภอเมืองเชียงใหม่ จังหวัดเชียงใหม่ มีเนื้อที่ประมาณ 30 ไร่ นักเรียนประมาณ 3000 กว่าคน 
โรงเรียนวารีเชียงใหม่ ปัจจุบันได้เปิดสอนตั้งแต่ระดับอนุบาล ประถมศึกษา และ มัธยมศึกษา ใน 3 หลักสูตร คือ หลักสูตรนานาชาติ หลักสูตรภาษาไทย และหลักสูตรภาษาอังกฤษ เป็นโรงเรียนคริสต์ แบบ นิกายโปรแตสแตนท์
เว็บเพจพลวัต
เว็บเพจพลวัต หรือ ไดนามิกเว็บเพจ () คือเว็บเพจที่เนื้อหาเว็บสามารถเปลี่ยนแปลงได้ ซึ่งขึ้นอยู่กับพารามิเตอร์ที่กำหนดโดยผู้ใช้หรือโปรแกรมคอมพิวเตอร์
สคริปต์ด้านไคลเอนต์คือการเปลี่ยนแปลงพฤติกรรมของส่วนต่อประสานภายในเว็บเพจเฉพาะหน้า เพื่อตอบสนองต่อการทำงานของเมาส์และแป้นพิมพ์ หรือเหตุการณ์ตามเวลาที่ระบุ พฤติกรรมพลวัตในกรณีนี้จะปรากฏอยู่ภายในการนำเสนอ เนื้อหาด้านไคลเอนต์จะถูกสร้างขึ้นในระบบคอมพิวเตอร์เฉพาะที่ของผู้ใช้
เว็บเพจเช่นนั้นใช้เทคโนโลยีการนำเสนอที่เรียกว่า เพจต่อประสานแบบริช (rich interfaced pages) ภาษาสคริปต์ด้านไคลเอนต์ อย่างจาวาสคริปต์หรือแอ็กชันสคริปต์ อันนำมาใช้เป็นเทคโนโลยีของดีเอชทีเอ็มแอลและแฟลชตามลำดับ บ่อยครั้งที่ใช้เพื่อประสานกับสื่อชนิดต่าง ๆ ของการนำเสนอ (เช่น เสียง ภาพเคลื่อนไหว ข้อความที่เปลี่ยนได้ ฯลฯ) และยังสามารถใช้สคริปต์ระยะไกล (remote scripting) ได้อีกด้วย ซึ่งเป็นกลวิธีที่เว็บเพจดีเอชทีเอ็มแอลร้องขอสารสนเทศเพิ่มเติมจากเซิร์ฟเวอร์ ผ่านทางเฟรมที่ซ่อนอยู่ XMLHttpRequest หรือเว็บเซอร์วิซ
รุ่นของจาวาสคริปต์ที่ "ใช้งานอย่างแพร่หลาย" เป็นครั้งแรกเกิดขึ้นเมื่อ พ.ศ. 2539 (มาพร้อมกับเน็ตสเคป 3 และมาตรฐานอีซีเอ็มเอสคริปต์)
โปรแกรมที่ทำงานบนเว็บเซิร์ฟเวอร์ (สคริปต์ด้านเซิร์ฟเวอร์) ถูกใช้เพื่อสร้างเนื้อหาเว็บในเว็บเพจหลาย ๆ หน้า จัดการช่วงเวลาสื่อสารของผู้ใช้ และควบคุมกระแสงาน การตอบรับจากเซิร์ฟเวอร์อาจกำหนดได้ด้วยเงื่อนไขต่าง ๆ จากข้อมูลในฟอร์มเอชทีเอ็มแอลที่ส่งมา พารามิเตอร์ในยูอาร์แอล ชนิดของเบราว์เซอร์ที่กำลังใช้อยู่ เวลาที่ผ่านไป หรือสถานะของฐานข้อมูลหรือเซิร์ฟเวอร์
เว็บเพจเช่นนั้นมักจะถูกสร้างขึ้นด้วยความช่วยเหลือจากภาษาโปรแกรมต่าง ๆ ด้านเซิร์ฟเวอร์ เช่นเอเอสพี โคลด์ฟิวชัน เพิร์ล พีเอชพี รูบี เว็บดีเอ็นเอ และภาษาอื่น ๆ ภาษาด้านเซิร์ฟเวอร์เหล่านี้มักใช้โปรแกรมต่อประสานร่วมสำหรับเกตเวย์ (ซีจีไอ) เพื่อสร้าง "เว็บเพจพลวัต" ข้อยกเว้นที่สำคัญสองข้อได้แก่ เอเอสพีดอตเน็ตกับเจเอสพี ที่ใช้แนวคิดซีจีไอในส่วนต่อประสานโปรแกรมประยุกต์ (เอพีไอ) ของมันเอง แต่แท้จริงแล้วมันจะส่งจ่ายการร้องขอทางเว็บทั้งหมดไปยังเครื่องเสมือน (virtual machine) ที่ใช้ร่วมกัน
เว็บเพจพลวัตมักจะถูกเก็บลงแคชเมื่อมีการเปลี่ยนแปลงเพียงเล็กน้อยหรือไม่มีเลยตามที่คาดคะเนไว้ และเว็บเพจก็ถูกเตรียมการให้รับการจราจรเว็บปริมาณมาก เซิร์ฟเวอร์จะใช้เวลาโหลดนานถ้ามันจำเป็นต้องสร้างหน้ากลางอากาศสำหรับแต่ละการร้องขอ
วัฒนธรรมต่อต้าน
วัฒนธรรมต่อต้าน เป็นคำศัพท์ทางสังคมวิทยา ที่ใช้อธิบายบรรทัดฐานทางพฤติกรรมและค่านิยมของกลุ่มทางวัฒนธรรม หรือวัฒนธรรมย่อย เพื่อเป็นการแสดงออกหรือต่อต้านวัฒนธรรมที่เป็นกระแสหลักของสังคมในขณะนั้น เป็นวัฒนธรรมที่เทียบได้กับฝ่ายค้านในทางการเมือง.
คำนี้เป็นคำศัพท์ใหม่ใช้ตั้งแต่ ค.ศ. 1969 โดย Theodore Roszak
แม้วัฒนธรรมต่อต้านจะแฝงอยู่อย่างชัดเจนในทุกสังคม แต่ในที่นี้เราใช้คำว่าวัฒนธรรมต่อต้านเรียกปรากฏการณ์ที่มองเห็นได้และมีความหมายมากกว่านั้น ซึ่งมันบรรลุถึงมวลวิกฤตและดำรงคงอยู่เป็นระยะเวลาหนึ่ง.
ดังนั้นการเคลื่อนไหวของวัฒนธรรมต่อต้านจึงแสดงออกถึง ลักษณะพื้นฐานทางด้านสังคมที่มีร่วมกันของกลุ่มคน (ethos) ความทะเยอทะยาน และความฝันของประชากรกลุ่มหนึ่งในระหว่างระยะเวลาช่วงหนึ่ง — เป็นการประกาศเจตนารมณ์ทางสังคมของยุค หรือ "ไซท์ไกสท์"
คุโรซึจิ เนมุ
คุโรซึจิ เนมุ () เป็นตัวละครจากการ์ตูนเรื่องเทพมรณะ เป็นยมทูตรองหัวหน้าหน่วยที่ 12 แห่ง 13 หน่วยพิทักษ์
เนม เป็นยมทูตหญิงที่ไม่ค่อยพูดค่อยจา ถักผมเปีย แถมยังทำตัวเชื่องช้าไม่เป็นที่น่าพอใจต่อหัวหน้าหน่วยเท่าไหร่ แต่กระนั้นเธอกลับมีนิสัยดีต่างจากคุโรซึจิ มายูริผู้เป็นทั้งหัวหน้าหน่วยที่ 12 และเป็นพ่อของเธอโดยสิ้นเชิง ดูได้จากการที่เธอให้ยาถอนพิษกับอิชิดะ อุริวในการต่อสู้กับคุโรซึจิ มายูริ
เนม เป็นยมทูตรองหัวหน้าหน่วยที่ 12 ของ 13 หน่วยพิทักษ์ เธอเกิดจากร่างดัดแปลงและวิญญาณดัดแปลงที่สร้างโดยคุโรซึจิ มายูริ ซึ่งเนมเปรียบเสมือนเป็นลูกสาวของมายูริในการต่อสู้ระหว่างอิชิดะกับคุโรซึจิ เนมได้กระโดดเข้าหาตัวอิชิดะและจับตัวอิชิดะไว้ โดยให้คุโรซึจิฟันทั้งคู่ เนมได้รับการบาดเจ็บไมสามารถต่อสู้ได้และถูกคุโรซึจิทำร้ายร่างกาย ภายหลังอิชิดะสามารถเอาชนะคุโรซึจิได้ เนมจึงได้ให้ยาถอนพิษแก่อิชิดะ และในตอนที่รองหัวหน้าโคเท็ตสึประกาศเรื่องไอเซ็นคือผู้อยู่เบื้องหลังการประหารคุจิกิ ลูเคีย เธอได้บอกข่าวให้คุโรซึจิทราบ แต่คุโรซึจิไม่สนใจ
เนมได้ให้ยาถอนพิษแก่อิชิดะ อุริวที่ถูกพิษของมายูริเล่นงานจากการต่อสู้กับคุโรซึจิ มายูริเมื่อครั้งที่มาโซลโซไซตี้เพื่อช่วยคุจิกิ ลูเคีย เพื่อให้ต่อสู้กับพวกเบาท์ที่หลุดมาจากหน่วยที่ 12
เนมติดตามมายูริเดินทางมายังฮูเอโก้มุนโด้เพื่อช่วยเหลือพวกอิจิโกะ โดยมายูริได้ต่อสู้กับเอสปาด้าหมายเลข 8 ที่ชื่อว่า "ซาเอล อพอลโล่ แกรนซ์" ที่เล่นงานเร็นจิและอิชิดะจนบาดเจ็บ แต่โชคไม่ดีระหว่างการต่อสู้อพอลโล่ได้ดูดกลืนร่างเนมจนหมดพลัง แต่สุดท้ายมายูริก็สามารถเอาชนะอพอลโล่ได้ และรักษาร่างกายเนมด้วยวิธีสุดพิลึกพิลั่นจนอิชิดะและเร็นจิอดสงสัยไม่ได้
ศาลาการเปรียญ
ศาลาการเปรียญ เป็นอาคารอเนกประสงค์ในงานสถาปัตยกรรมไทย ซึ่งก่อสร้างในเขตสังฆาวาส ในบริเวณวัด เพื่อใช้ประกอบกิจกรรมต่าง ๆ ทางพุทธศาสนา แต่เดิมนั้นใช้เป็นสถานที่เพื่อการเรียนของสงฆ์เท่านั้น (“เปรียญ” มาจากภาษาบาลีว่า “บาเรียน” หมายถึง “พระที่ได้เรียน” หรือ “พระนักเรียน)
แคปริคอร์น ชูร่า
แคปริคอร์น ชูร่า () ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีมกร ผู้ดูแลปราสาทแพะทะเล 1 ใน 12 ปราสาทแห่งแซงค์ทัวรี่
ขณะที่บรอนเซนต์ 4 คน กำลังผ่านจากปราสาทมนุษย์ม้าของซาจิททาเรียส ไอโอลอส เข้าสู่ปราสาทแพะทะเล ไม่มีผู้ขัดขวาง ไม่มีพลังคอสโม่ของศัตรู ทุกคนกำลังจะผ่านออกไป แต่แล้วจู่ ๆ ดราก้อน ชิริว ก็รู้สึกได้ถึงสัญญาณการโจมตีจากด้านหลัง พร้อมบอกให้ทุกคนกระโดด พริบตานั้นพื้นดินบริเวณหลังปราสาทก็แยกออกเป็นหุบเหวจากฝีมือของ แคปริคอร์น ชูร่า โกลด์เซนต์ผู้ดูแลปราสาทแพะทะเล ทุกคนยกเว้นชิริวได้กระโดดไปอยู่ฝั่งตรงข้ามหมด ส่วนชิริวต้องอยู่ที่เดิมเพื่อจัดการกับชูร่า หากไม่แล้วทุกคนจะถูกชูร่าเล่นงานตกลงไปเหวตายกันหมด
ชูร่าได้บอกว่า ตนเป็นผู้สังหารไอโอลอสเองเมื่อ 13 ปีก่อน ตามคำสั่งของเคียวโก ด้วยไม่รู้ว่าเคียวโกเป็นคนชั่วร้าย เซนต์ แคปริคอร์น ได้ชื่อว่าเป็นเซนต์ที่จงรักภักดีต่ออาเธน่ามากที่สุดในบรราดาเหล่าเซนต์
ชูร่ามีท่าไม้ตายที่น่ากลัวคือ เอ็กซ์คาลิเบอร์ (Excalibur) ที่แขนขวาโดยคมกริบเหมือนดาบเอ็กซ์คาลิเบอร์ในตำนาน สามารถตัดทุกสิ่งให้ขาดได้ ชูร่าใช้เอ็กซ์คาลิเบอร์ตัดชุดคล็อธของชิริวจนหมด จนชิริวต้องใช้ท่ามังกรพิโรธ อันเป็นท่าไม้ตายที่ท่านผู้เฒ่าได้ห้ามไว้ นำพาชูร่าและตัวเองทะยานออกไปสู่นอกโลก ชูร่าได้ถามชิริวว่า ทำไปเพื่ออะไร ชิริวตอบมาสั้น ๆ ว่า เพื่ออาเธน่า ชูร่าจึงสำนึกได้และสละชุดโกลด์คล็อธให้ชิริวและถีบชิริวกลับมาสู่โลก และตัวเองก็ได้สลายไปกับชั้นบรรยากาศ
ในขณะที่ชิริวกำลังพลาดท่าแก่คริวซาโอล กฤษณะ ขุนพลผู้ดูแลเสาค้ำมหาสมุทรอินเดียอยู่นั้น ชูร่าก็ได้ปรากฏตัวขึ้นในมโนสำนึกของชิริวและปลุกชิริวให้ลุกขึ้นสู้ โดยบอกว่าที่แขนขวาของชิริวมีวิญญาณของตนสถิตย์อยู่ นั่นคือ เอ็กซ์คาลิเบอร์ นั่นเอง ซึ่งชิริวก็ได้ฟื้นขึ้นและใช้เอ็กซ์คาลิเบอร์ตัดหอกทองคำของกฤษณะได้สำเร็จ และใช้เป็นท่าไม้ตายต่อมา
ชูร่า ปรากฏตัวขึ้นมาพร้อมกับ เจมินี่ ซากะ กับ อควอเรียส คามิว ในฐานะเซนต์ที่ฟื้นจากความตายต้องการศีรษะของอาเธน่ากลับไปให้ฮาเดส ร่างของชูร่าได้สลายลงไปเมื่อพระอาทิตย์ขึ้นเพราะเวลา 12 ชั่วโมง ที่ฮาเดสให้ไว้หมดลง
ชูร่า ปรากฏตัวอีกครั้งพร้อมกับเหล่าโกลด์เซนต์ทั้งหลายที่ตายไปแล้ว เพื่อรวมพลังกันทำลายกำแพงอาดูรเพื่อเปิดทางไปสู่เอริเซี่ยน
ชูร่า ปรากฏตัวครั้งแรกเพื่อต่อสู้กับร่างเงาของตนที่เกิดจากมโนภาพของ เลโอ ไอโอเลีย ซึ่งตนไม่สามารถกำจัดได้เนื่องจากผู้ที่ทำให้เกิดมโนภาพจะต้องเป็นคนกำจัด ดังนั้น ชูร่าจึงได้ใช้ท่า จัมปิ้งสโตน แล้วล็อคร่างเงาของตนไว้ แล้วให้ไอโอเลียใช้ท่าไลนิ่ง พลาสม่า กำจัดร่างเงา ในเวลาต่อมา ชูร่าได้เดินทางที่ห้องที่มี อควอเรียส คามิว เฝ้าไว้ และแพ้คามิว จนถูก เซิร์ท เพื่อนของคามิวสังหาร
สโมสรฟุตบอลวีแกนแอทเลติก
สโมสรฟุตบอลวีแกนแอทเลติก () หรือเรียกสั้น ๆ ว่า วีแกน (Wigan) เป็นสโมสรฟุตบอลระดับอาชีพของอังกฤษ ตั้งอยู่ที่เมืองวีแกน เทศมณฑลเกรเทอร์แมนเชสเตอร์ ลงแข่งขันในอีเอฟแอลแชมเปียนชิป มีสนามเหย้าชื่อดีดับเบิลยูสเตเดียม ในเมืองวีแกน โดยแบ่งกันใช้สนามกับสโมสรรักบี้ "วีแกนวอร์ริเออร์ส"
วีแกน แอทเลติก เคยลงแข่งขันในระดับพรีเมียร์ลีก ในช่วงระหว่างปี ค.ศ.2005−2013 โดยได้รับการบันทึกว่าเป็นสโมสรฟุตบอลที่มีอายุน้อยที่สุดที่ได้ลงเล่นในพรีเมียร์ลีกที่ 81 ปี
โดยสโมสรเคยได้แชมป์รายการสำคัญเพียงรายการเดียว คือเอฟเอคัพ ในฤดูกาล 2012–13 ด้วยการเอาชนะสโมสรแมนเชสเตอร์ ซิตี ซึ่งเป็นสโมสรที่ใหญ่กว่าไปได้ 1–0 แต่ทว่าในฤดูกาลเดียวกันนั้นเองสโมสรกลับต้องตกชั้นจากพรีเมียร์ลีก โดยถือเป็นสโมสรแรกและสโมสรเดียวจนถึงปัจจุบันนี้ที่ได้แชมป์เอฟเอคัพ แต่กลับต้องตกชั้นลงไปเล่นในลีกที่ต่ำกว่า
ในการแข่งขันฟุตบอลถ้วยของยุโรป สโมสรเคยเข้าร่วมการแข่งขันยูฟ่ายูโรปาลีก ฤดูกาล 2013–14
วีแกนแอทเลติก ก่อตั้งขึ้นในปีค.ศ. 1932 หลังการยุบทีมของสโมสรท้องถิ่น วีแกนโบโรเพียงหนึ่งปี ซึ่งทางวีแกนแอทเลติก ได้ทำการซื้อสนามสปริงฟีลด์ปาร์ค จากวีแกนโบโรอีกด้วย จากนั้นพวกเขาก็ได้รับเลือกให้เข้าสู่เชสเชียร์เคาน์ตีลีกในช่วงเริ่มต้นของสโมสรนั้น ผลงานที่โดดเด่นที่สุดคือ การที่สโมสรนั้นชนะคาร์ไลลส์ยูไนเต็ด ไป 6-1 ในเอฟเอ คัพรอบแรก ฤดูกาล 1934-35 ซึ่งเป็นสถิติสูงสุดในฟุตบอลถ้วย ที่ทีมจากนอกลีก ชนะทีมจากในลีก ซึ่งเป็นสถิติจนถึงทุกวันนี้ ต่อมาในปีค.ศ. 1945 วีแกนได้ถูกเลือกเข้าไปในอีกลีกคือ เดอะแลงคาเชียร์คอมบิเนชั่น ซึ่งในปีค.ศ. 1950 สโมสรก็พลาดการเข้าสู่ฟุตบอลลีกเพราะสโมสรได้แพ้ให้กับสคันธอร์ปยูไนเต็ด ในการโหวต
วีแกนได้ขึ้นสู่พรีเมียร์ลีกในฤดูกาล2005/2006 โดยวีแกนจบด้วยอันดับ10 และปาสกาล ชิมบงด้า กองหลังของทีมได้ติดทีมยอดเยี่ยมของฤดูกาลก่อนที่ฤดูกาล2006/2007 วีแกนฟอร์มตกอย่างชัดเจนก่อนที่นัดสุดท้ายวีแกนสามารถเอาชนะเชฟฟิลด์ ยูไนเต็ด 2-1 จบด้วยอันดับ17ซึ่งเหนือโซนตกชั้นไป1อันดับหลังจากนั้นพอล จีเวล ได้ลาออกจากตำแหน่งและเป็นคริส ฮัทชิ่ง เข้ามาคุมทีมแทนก่อนฮัทชิ่งจะโดนปลดออกในเวลาต่อมาวีแกนได้แต่งตั้งสตีฟ บรูซ มาเป็นผู้จัดการทีมและก่อนฤดูกาล2009/2010จะเริ่มขึ้นบรูซได้ลาออกไปคุมซันเดอร์แลนด์หลังจากนั้นวีแกนได้แต่งตั้งโรแบร์โต้ มาร์ติเนซ อดีตนักเตะวีแกนชาวสเปนขึ้นมาเป็นผู้จัดการทีมในฤดูกาล2009-2010 วีแกนสามารถเอาชนะbig 4(แมนเชสเตอร์ ยูไนเต็ด,อาร์เซนอล,ลิเวอร์พูล,เชลซี)ได้เป็นครั้งแรกนับตั้งแต่ขึ้นชั้นมาเล่นพรีเมียร์ลีกโดยชนะเชลซี3-1 ในช่วงเดือนพฤศจิกายนวีแกนบุกไปแพ้ท็อตแน่มฮ็อตสเปอร์ 9-1 ซึ่งถือว่าแพ้ย่อยยับที่สุดของสโมสรในรอบ31ปีโดยเป็นการแพ้ที่ย่อยยับที่สุดนับตั้งแต่เกมส์ที่แมนเชสเตอร์ยูไนเต็ด ชนะ อิปสวิสทาวน์ 9-0 ในปี1995ในฤดูกาลนี้วีแกนทำผลงานได้อย่างย่ำแย่แต่สิ่งที่น่าจดจำในปีนี้คือสามารถพลิกล็อกเอาชนะลิเวอร์พูลได้1-0จากฮูโก้ โรดาเยก้า กองหน้าทีมชาติโคลอมเบียและประตูของเมย์เนอร์ ฟิเกรัว กองหลังทีมชาติฮอนดูรัสในเกมส์พบสโต๊คซึ่งได้รับการยกย่องให้เป็นgoal of the season โดยฟิเกรัวยิงจากครึ่งสนามเข้าประตูแต่สุดท้ายก็จบด้วยการเสมอ2-2
ปัจจุบันวีแกนแอทเลติกได้รับการสนับสนุนจาก 12bet ซึ่งดำเนินงานโดย Pacific Sea Invests S.A. (“PSI”)
"(ยืมตัวจากไบรตัน แอนด์ โฮฟ อัลเบียน)"
T-Virus
T-Virus เป็นไวรัสที่มีอยู่เฉพาะในภาพยนตร์และเกมเรื่อง "เรซิเดนต์อีวิล" มีชื่อเต็มว่า Tyrant Virus เป็นชื่อไวรัสที่เกิดจากงานวิจัยของบริษัท Umbrella Corporationบริษัทผลิตเวชภัณฑ์ยาซึ่งมีรัฐบาลของหนุนหลังและเนื่องจากการทดลองที่ผิดพลาดจึงทำให้ T-Virus แพร่กระจายออกมายังเมือง Racoon City โดยต่อมา T-Virus ได้เป็นต้นแบบในการนำไปปรับปรุงใช้งานจนเป็น G VIRUS ไวรัสที่มีประสิทธิภาพสูงกว่า T-Virus
ส่วนการพัฒนาของไวรัส ถูกนำมากจากศูนย์ B.O.W รู้จักในนาม Bio-Organic Weapon หรือรังผึ้งนั้นเอง โปรเจกต์นี้ Umbrella Corporation เริ่มในปี 1978 โดย Albert Wesker และ William Birkin (ผู้นำไวรัสไปวิจัยเป็น G Virus)
การจัดเก็บในหลอดเกลียวเพื่อทำให้การจัดเรียงตัวของไวรัสไม่ถูกตัวกันมากกว่าหนึ่งส่วนของสารเคมีภาพใน เพื่อให้ไม่เกิดปฏิกิริยาก่อนการใช้งานโดยจักเก็บแยกเป็นส่วนที่ใช้เพื่อยับยังกับ ส่วนการกระตุ้น
จากไวรัสเดิม ฮันมิเตอร์ไวรัส ความสามารถของมันคือ การฟื้นสภาพร่างกายหลังตายไปแล้วหรือสภาพอื่นใดที่ก่อให้เกิดอันตราย แก่ร่างกายเป็นเพียง ไวรัสรุ่นดั้งเดิม จัดเป็นไวรัสตัวแรกที่ อัมเบรล่าคิดค้น
เดอะซิมส์ วัยรักพักร้อน
เดอะซิมส์ วัยรักพักร้อน () เป็นภาคเสริมของเกมเดอะซิมส์ต่อจากภาค วัยวุ่นลุ้นรัก ออกวางจำหน่ายเมื่อ 25 มิถุนายน ค.ศ. 2002 เป็นเกมประเภทจำลองแบบชีวิต พัฒนาโดยบริษัท Maxis และจำหน่ายโดยบริษัท Electronic Arts
ภาคเสริมวัยรักพักร้อนจะเป็นเกมส์ที่ชาวซิมส์ทุกคนไปเที่ยววันหยุดสุดสนุกกัน
ถ้าในบ้านของคุณมีโทรศัพท์ติดอยู่บนผนังหรือที่วาง และคุณสามารถโทรเรียกรถแท็กซี่เพื่อที่จะไปเกาะวันหยุดพักผ่อน คุณจะต้องเลือกอะไรว่า จะไปโซนไหนถ้าคุณคลิกเข้าไปและส่งชาวซิมส์ไปสถานที่นั้นๆ ในเกาะวันหยุดพักผ่อนจะมีกิจการให้เล่นมากมาย
คุณสามารถซื้อของที่ระลึกอันใหม่ เช่น เครื่องขบลูกนัต ช้างน้อยแพทริก และ รูปปั้นยูนิคอร์น
วินเชนโซ มอนเตลลา
วินเชนโซ มอนเตลลา () เกิดเมื่อวันที่ 18 มิถุนายน ค.ศ. 1974 เป็นอดีตนักฟุตบอลทีมชาติอิตาลี เล่นเป็นตำแหน่งกองหน้า เขาลงเล่นให้ โรม่า เป็นสโมสรสุดท้ายก่อนแขวนสตั๊ด เคยทำหน้าที่เป็นผู้จัดการทีมสโมสรโรมา (ชั่วคราว), คาตาเนีย, ฟิออเรนตินา, ซัมป์โดเรีย และเอซี มิลาน ปัจจุบัน มอนเตลลาเป็นผู้จัดการทีมให้กับเซบียา ทีมดังใน ลาลีกา สเปน
มอนเตลลาเริ่มเล่นฟุตบอลอาชีพครั้งแรกกับทีม เอ็มโปลี ก่อนที่จะย้ายไปร่วมทีม เจนัว หลังจากนั้นย้ายไปร่วมทัพ ซามพ์โดเรีย ทีมร่วมเมือง
และสามารถแจ้งเกิดในการลงเล่น เซเรียอา ได้อย่างสวยงาม ด้วยการทำไป 22 ประตูในฤดูกาล 1996-1997 ก่อนจะย้ายทีมมาอยู่กับ โรม่า และมีส่วนช่วยให้ต้นสังกัดคว้าแชมป์สคูเด็ตโต้ได้สำเร็จในฤดูกาล 2000-01 ในช่วงปลายอาชีพนักเตะ มอนเตลล่า เคยถูก ซามพ์โดเรีย ทีมเก่าของเขา และ ฟูแล่ม ในอังกฤษ ยืมตัวไปเล่น ก่อนที่เขาจะตัดสินใจเลิกเล่นเมื่อจบฤดูกาล 2008-09 โดยเปลี่ยนงานไปเป็นหนึ่งในโค้ชทีมเยาวชนแทน โดยรับหน้าที่ดูแลทีมอายุต่ำกว่า 16 ปี ของโรม่า และเมื่อวันที่ 21 กุมภาพันธ์ ค.ศ. 2011 มอนเตลล่า ได้รับการแต่งตั้งให้เป็นเทรนเนอร์ชั่วคราวของ โรม่า คุมทีมชุดใหญ่ หลังจากการลาออกของ เคลาดิโอ รานิเอรี จนจบฤดูกาล 2010-11 และต่อมามอนเตลล่าได้ไปคุม คาทาเนีย ในฤดูกาล 2011-12 โดยทำผลงานนำทีมจบอันดับ 11 ของ เซเรียอา และ ได้ย้ายมาคุมทีม สโมสรฟุตบอลฟีออเรนตีนา สโมสรฟุตบอลใน เซเรียอา
อุรุมชี
อุรุมชี หรือ อูรูมชี หรือ อูรูมฉี (มองโกล: Өрөмч "ทุ่งหญ้าที่สวยงาม"; ) หรือตามสำเนียงจีนกลางว่า อูหลู่มู่ฉี () เป็นเมืองเอกของเขตปกครองตนเองซินเจียงอุยกูร์ ประเทศจีน ตั้งอยู่ทางด้านทิศตะวันตกเฉียงเหนือของประเทศสาธารณรัฐประชาชนจีน เป็นศูนย์กลางเส้นทางสำคัญของทางสายไหมในยุคราชวงศ์ถัง ได้พัฒนาความเป็นศูนย์กลางทางด้านผู้นำทางวัฒนธรรมและทางการค้ายุคราชวงศ์ชิง ในคริสตศตวรรษที่ 19
ในปี ค.ศ. 2015 มีประชากรราว 3.5 ล้านคน อุรุมชี เป็นนครที่ใหญ่ที่สุดทางทิศตะวันตกของประเทศ ทั้งเป็นเมืองที่มีประชากรหนาแน่นที่สุดของแถบเอเชียกลางอีกด้วย ตามบันทึกของกินเนสบุ๊คอ๊อฟเร็คคอร์ด อุรุมชี เป็นเมืองใหญ่ที่ห่างไกลจากทะเลมากที่สุดในโลก มีการพัฒนาด้านเศรษฐกิจมาอย่างต่อเนื่องนับแต่ปี 1990 ในปัจจุบัน เป็นเมืองศูนย์กลางด้านคมนาคมภายในประเทศ ทั้งเป็นศูนย์กลางวัฒนธรรมและการพาณิชย์
ชนเผ่าจู่ชิ เป็นชนเผ่าโบราณ ที่ได้รับการกล่าวถึงว่าเป็นกลุ่มชนแรกในดินแดนแถบนี้ เป็นชนเผ่าเร่ร่อนด้านสันเขาทางเหนือของแนวเทือกเขาเทียนซาน ทั้งตั้งอยู่ใกล้เส้นทางสายไหมทางด้านทิศเหนือ พื้นที่ปัจจุบันถือเป็นเมืองเกิดใหม่ เดิมมิได้เรียกว่า "อุรุมชี" จนกระทั่งยุคสมัยของ "ดซุงการ์ คาร์เน็ท" ถิ่นฐานดั้งเดิมเรียกว่า ลุนไท ที่ตั้งอยู่ใกล้ราว 10 กิโลเมตรจากชานเมืองด้านใต้ของเมืองปัจจุบัน ลุนไทได้ถูกตั้งขึ้นสมัยราชวงศ์ถัง ระหว่างปีที่ 22 ของจักรพรรดิไท่ซง ราว ค.ศ.648
ฮูฮอต
ฮูฮอต หรือสำเนียงจีนกลางว่า ฮูเหอเฮ่าเท่อ (; ; สำเนียงคัลคา: Хөх хот ') มีชื่อย่อว่า ฮูชื่อ () มีชื่อเดิมว่า กุยซุย"' () เป็นเมืองเอกของเขตปกครองตนเองมองโกเลียใน ซึ่งเป็นที่ตั้งของการปกครองส่วนภูมิภาค เป็นศูนย์กลางเศรษฐกิจ และวัฒนธรรม
เมืองนี้ถูกค้นพบโดยอัลตัน (Altan) ขุนนาง หรือผู้เป็นใหญ่ในมองโกเลีย เปอร์เซีย อัฟกานิสถานรอบ พ.ศ. 2123 จนกระทั่งปี พ.ศ. 2497 ฮูฮอต ถูกอ้างอิงเพื่อโดยคนจีนเป็นกุยสุย (Guisui) หรือ เควสุย (Kweisui) ซึ่งคือชื่อย่อที่ผสมขึ้นจากอักษรต้นของชื่อเต็มของ 2 เขตของเมือง ที่ตั้งในส่วนศูนย์กลางทางใต้ของภายใน มองโกเลียใน ฮูฮอต โดยราชวงศ์ชิง ภูเขาเพื่อทิศเหนือและที่ราบสูงเฮตาว (Hetao) เพื่อทิศใต้ปลายทางที่เป็นที่ชื่นชอบสำหรับนักท่องเที่ยวระหว่างเดือนฤดูร้อนฮูฮอต ถูกใช้เป็นสถานที่เพื่อหลบหนีความร้อนบ่อยๆ
เกอรช ฟริดริช เวเลอร์
รองอำมาตย์เอกเกอรช ฟริดริช เวเลอร์ (Gersh Friedrich Veler) นายตรวจเอก กรมรถไฟหลวงสายเหนือ และนายห้างในกรุงเทพฯ ชาวเยอรมัน ได้เข้ามาเป็นวิศวกรสร้างทางรถไฟในสมัยของพระบาทสมเด็จพระจุลจอมเกล้าเจ้าอยู่หัว ต่อมาได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว เมื่อวันที่ 21 พฤษภาคม พ.ศ. 2459 ว่า "เวลานนท์" (Velananda)
รองอำมาตย์เอกเกอร์ช ฟริดริช เวเลอร์ มีภรรยาชื่อ นางเสงี่ยม เวลานนท์ สตรีราชินิกุลมอญหงสาวดี หมู่บ้านบางไส้ไก่ (ปัจจุบันคือบริเวณหลังมหาวิทยาลัยราชภัฏบ้านสมเด็จเจ้าพระยา) มีบุตรธิดาดังนี้หลังจากที่ประเทศไทยได้ประกาศเข้าร่วมสงครามโลกครั้งที่ 1 แล้ว มร.เกอรช ฟริดริช เวเลอร์ ก็ถูกถอนสัญชาติและถูกเรียกคืนนามสกุล เมื่อวันที่ 29 กรกฎาคม พ.ศ. 2460 ทำให้ต้องกลับไปอยู่ที่ประเทศเยอรมนีชั่วคราว ในขณะนั้นกำลังดำเนินงานรถไฟอยู่บริเวณถ้ำขุนตาล ต่อมาเมื่อสงครามสิ้นสุดก็กลับมาอาศัยอยู่กับครอบครัวในประเทศไทยและได้ถึงแก่กรรมที่บ้านริมคลองบางไส้ไก่ เมื่อ พ.ศ. 2470
ท่าอากาศยานนานาชาติโดฮา
ท่าอากาศยานนานาชาติโดฮา เป็นอดีตสนามบินหลักของประเทศกาตาร์ ก่อนถูกแทนที่ด้วยท่าอากาศยานนานาชาติฮาหมัด
ปัจจุบัน สนามบินแห่งนี้ไม่ได้ทำการบินแล้ว และสนามบินถูกแทนที่ด้วยท่าอากาศยานนานาชาติฮาหมัด โดยทุกสายการบินย้ายไปทำการบินที่สนามบินแห่งใหม่
เอ็มทีวีอันพลักด์ (อีพี)
เอ็มทีวีอันพลักด์ () คืออัลบั้มที่ 3 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 2 มิถุนายน พ.ศ. 2535 โดยค่ายโคลัมเบีย อัลบั้มนี้เป็นอัลบั้มอีพี การแสดงสด ที่มียอดขาย 3 ล้านชุดในอเมริกา และ 9 ล้านชุดทั่วโลก
"เอ็มทีวีอันพลักด์" ชุดนี้เป็นการบันทึกการแสดงสดสำหรับรายการทางช่องเอ็มทีวี รายการ MTV Unplugged โดยใช้เครื่องดนตรีลักษณะอคูสติก ไม่ใช้เครื่องดนตรีไฟฟ้าในการแสดง มารายห์ได้ใช้เทคนิค whistle register ในเพลงเปิด "Emotions" และยังมีเพลงที่นำเพลงเก่าของเดอะ แจ็คสัน ไฟฟ์ เพลง "I'll Be There" (ปี 1970) มาร้องใหม่กับเทรย์ โลเรนซ์ก็สามารถขึ้นอันดับ 1 อเมริกาได้
อัลบั้มนี้เข้าชาร์ทในอเมริกาสูงสุดที่อันดับ 3 และอยู่ในชาร์ทนาน 57 สัปดาห์ (เข้าใหม่ 1 ครั้ง)
คณะเศรษฐศาสตร์ มหาวิทยาลัยกรุงเทพ
คณะเศรษฐศาสตร์ มหาวิทยาลัยกรุงเทพ เดิมเป็นภาควิชาหนึ่งของคณะบริหารธุรกิจ มหาวิทยาลัยกรุงเทพ แต่ในเวลาต่อมา เนื่องจากสาขาวิชาเศรษฐศาสตร์เริ่มมีบทบาทในระบบเศรษฐกิจของประเทศมากขึ้น ในฐานะของสาขาวิชาที่จำเป็นต่อการวางนโยบายทางเศรษฐกิจของรัฐบาล รวมทั้งมีเศรษฐกรที่มีชื่อเสียงจำนวนมากทั้งในและต่างประเทศ จึงทำให้สาขาวิชาเศรษฐศาสตร์เริ่มเป็นที่จับตามอง
เพื่อตอบสนองความต้องการเรียนในสาขาวิชาเศรษฐศาสตร์ที่มีมากขึ้น และเพื่อผลิตบุคลากรทางด้านเศรษฐกิจให้แก่ประเทศไทย จึงได้มีการก่อตั้งคณะเศรษฐศาสตร์มหาวิทยาลัยกรุงเทพขึ้น ในปี พ.ศ. 2529 โดยเปิดสอนเพียงภาควิชาเดียว คือ ภาควิชาเศรษฐศาสตร์การพัฒนา (Development Economics)
ต่อมาในปี พ.ศ. 2535 ได้มีการเปิดสอนเพิ่มอีกหนึ่งภาควิชา คือ ภาควิชาเศรษฐศาสตร์ระหว่างประเทศ (International Economics)และในปี พ.ศ. 2541 เนื่องจากทางคณะเศรษฐศาสตร์ได้เล็งเห็นถึงความสำคัญของประยุกต์ใช้ความรู้ทางเศรษฐศาสตร์เข้ากับความรู้ด้านธุรกิจ จึงได้ทำการเปิดสอนเพิ่มอีกหนึ่งภาควิชาคือ ภาควิชาเศรษฐศาสตร์ธุรกิจ (Business Economics)
คณะเศรษฐศาสตร์ มหาวิทยาลัยกรุงเทพ มีภาควิชาในสังกัดทั้งหมด 3 ภาควิชา ได้แก่
คณะเศรษฐศาสตร์ มหาวิทยาลัยกรุงเทพ เปิดสอน 3 สาขาวิชา ใน 3 ภาควิชา ได้แก่
วงดนตรีกรมประชาสัมพันธ์
วงดนตรีกรมประชาสัมพันธ์ หรือวงดนตรีกรมโฆษณาการ ก่อตั้งขึ้นเมื่อวันที่ 20 พฤศจิกายน พ.ศ. 2482 โดยเอื้อ สุนทรสนาน, เวส สุนทรจามร และคณะนักดนตรี"วงไทยฟิล์ม" ของบริษัท ภาพยนตร์ไทยฟิล์ม จำกัด ซึ่งต้องปิดกิจการลง โดยหลวงสุขุมนัยประดิษฐ ชักชวนให้สมาชิกวง ย้ายเข้าไปสังกัดกรมโฆษณาการ และมีหน้าที่บรรเลงเพลงส่งกระจายเสียง ทางสถานีวิทยุกระจายเสียงกรมโฆษณาการ และงานบันเทิงรื่นเริงและงานเต้นรำ ตามคำขอของหน่วยราชการต่างๆ โดยในช่วงนั้นยังคงบรรเลงเพลงสากลที่นำโน้ต และเนื้อเพลงมาจากวงไทยฟิล์ม และเพลงไทยสากลที่มีชื่อเสียงจากภาพยนตร์
ในระยะแรก นักดนตรีกรมโฆษณาการ จึงเป็นชุดเดียวกับนักดนตรีจากวงไทยฟิล์ม ซึ่งล้วนแต่เป็นข้าราชการสังกัดกรมศิลปากร โดยมีเอื้อ สุนทรสนาน เป็นหัวหน้าวง และคณะซึ่งประกอบด้วย สังเวียน แก้วทิพย์, สมบูรณ์ ดวงสวัสดิ์, เวส สุนทรจามร, ภิญโญ สุนทรวาท, สริ ยงยุทธ, คีติ คีตากร, สภา กล่อมอาภา, สมบูรณ์ ศิริภาค, ทองอยู่ ปิยะสกุล และสมพงษ์ ทิพยกะลิน ส่วนจำปา เล้มสำราญ มาจากกองดุริยางค์ทหารบก
ส่วนนักร้องของวงในยุคถัดมาได้แก่ รุจี อุทัยกร, มัณฑนา โมรากุล, ล้วน ควันธรรม, สุภาพ รัศมีทัต จนในปี พ.ศ. 2491 จึงมีนักร้องเข้าร่วมวงดนตรีเพิ่มขึ้นคือ ชวลี ช่วงวิทย์, สุปาณี พุกสมบุญ, วินัย จุลละบุษปะ, เพ็ญศรี พุ่มชูศรี, จันทนา โอบายะวาทย์, จุรี โอศิริ และเลิศ ประสมทรัพย์ ต่อมาในปี พ.ศ. 2495 "กรมโฆษณาการ"เปลี่ยนชื่อเป็น"กรมประชาสัมพันธ์" วงดนตรีจึงเปลี่ยนชื่อตามกรมเป็น"วงดนตรีกรมประชาสัมพันธ์" และเพิ่มสมาชิกคือ พูลศรี เจริญพงษ์, วรนุช อารีย์, ศรีสุดา รัชตะวรรณ และสมศักดิ์ เทพานนท์ เข้ามาทดแทนนักร้องที่ลาออกไป
นับตั้งแต่ปี พ.ศ. 2500 เป็นต้นมา นับว่าเป็นยุคเฟื่องฟูของบทเพลงกรมประชาสัมพันธ์ หรือวงสุนทราภรณ์ นักร้องที่เข้ามาในระยะนี้จนถึงปัจจุบัน มีทั้งส่วนที่บรรจุเป็นข้าราชการ ในตำแหน่งคีตศิลปิน และมิได้เข้ารับราชการ ประกอบด้วย รวงทอง ทองลั่นธม, มาริษา อมาตยกุล, บุษยา รังสี และหม่อมราชวงศ์ถนัดศรี สวัสดิวัตน์ จากนั้นจึงเริ่มต้นยุคของดาวรุ่ง อาทิ ยรรยงค์ เสลานนท์, รุ่งฤดี แพ่งผ่องใส, ศรวณี โพธิเทศ, อโศก สุขศิริพรฤทธิ์, จั่นทิพย์ สุถินบุตร, พรรณี สกุลชาคร, สุรพล วันประเสริฐ และโฉมฉาย อรุณฉาน เป็นต้น
ปัจจุบัน วงดนตรีกรมประชาสัมพันธ์ สังกัดฝ่ายดนตรีสากล ส่วนบริหารการดนตรี สถานีวิทยุกระจายเสียงแห่งประเทศไทย กรมประชาสัมพันธ์ และ นายสุพจน์ ค้าพล เป็นหัวหน้าวงดนตรีฯ คนปัจจุบัน สำหรับนักร้องที่ร่วมงานกับวง นอกจากจะมีนักร้องในอดีต อย่างวรนุช อารีย์, มาริษา อมาตยกุล, อโศก สุขศิริพรฤทธิ์, จั่นทิพย์ สุถินบุตร, พรรณี สกุลชาคร ฯลฯ แล้ว ยังเปิดโอกาสให้เยาวชน และผู้มีความสามารถในการขับร้อง มาร่วมขับร้องกับวง ในโอกาสต่างๆ อีกด้วย
โดยนอกจากจะรับบรรเลงในงานรื่นเริงต่างๆ แล้ว ยังมีรายการโทรทัศน์ "เสียงสวรรค์ตะวันฉาย" (เดิมชื่อ "เสียงสวรรค์เมื่อวันวาน") ออกอากาศทุกวันศุกร์ เวลา 23.00 - 00.00 น. ทางสถานีวิทยุโทรทัศน์แห่งประเทศไทย และรายการวิทยุ "เพลงเพลินใจ" ออกอากาศทุกวันพฤหัสบดีและวันเสาร์ ในเวลา 23.00 - 24.00 น. ทางสถานีวิทยุกระจายเสียงแห่งประเทศไทย ความถี่เอเอ็ม 819 กิโลเฮิร์ตซ์ ดำเนินรายการโดย คณะทำงานส่วนบริหารการดนตรี และรายการ หัสดนตรีกรมประชาสัมพันธ์ ทางความถี่เอเอ็ม 819 กิโลเฮิร์ตซ์ ออกอากาศในภาคบ่ายวันอังคารและวันศุกร์ ส่วนภาคค่ำในวันอังคารและวันพฤหัสบดี เวลา 23.10 - 24.00 น. ทางเอฟเอ็ม 92.5 เมกะเฮิร์ตซ์ และเอเอ็ม 891 กิโลเฮิร์ตซ์
ท่าอากาศยานนานาชาติดูไบ
ท่าอากาศยานนานาชาติดูไบ (อาหรับ: مطار دبي الدولي) ตั้งอยู่ที่ดูไบ, สหรัฐอาหรับเอมิเรตส์ เป็นท่าอากาศยานหลักของสายการบินเอมิเรตส์แอร์ไลน์
ท่าอากาศยานนานาชาติอาบูดาบี
ท่าอากาศยานนานาชาติอาบูดาบี () ตั้งอยู่กรุงอาบูดาบี, สหรัฐอาหรับเอมิเรตส์ เป็นท่าอากาศยานหลักของสายการบินเอติฮัดแอร์เวย์
คณะบริหารธุรกิจ มหาวิทยาลัยกรุงเทพ
คณะบริหารธุรกิจ มหาวิทยาลัยกรุงเทพ เป็นแผนกวิชาแรกเช่นเดียวกับแผนกวิชาบัญชีที่ก่อตั้งขึ้นพร้อมกับการจัดตั้งวิทยาลัยไทยเทคนิค ในช่วงแรกที่เปิดดำเนินการสอน คณะบริหารธุรกิจมีสถานภาพเป็นแผนกวิชาบริหารธุรกิจและแผนกวิชาการเลขานุการ มีหัวหน้าแผนกวิชาเป็นผู้รับผิดชอบ
ต่อมาได้เปิดสาขาวิชาการเงิน สาขาวิชาการตลาด และสาขาวิชาบริหารทั่วไปเมื่อปี พ.ศ. 2515 โดยสังกัดอยู่ในแผนกวิชาบริหารธุรกิจ หลังจากนั้นอีก 1 ปีได้เปิดสอนแผนกบริหารธุรกิจในหลักสูตรภาคค่ำ และเปิดแผนกบริหารงานบุคคลในปี พ.ศ. 2518 ส่วนสาขาวิชาบริหารทั่วไปได้เปลี่ยนชื่อเป็นสาขาวิชาการการจัดการในปี พ.ศ. 2519 และได้จัดตั้งแผนกวิชาการเลขานุการเป็นแผนกวิชาอิสระ (ภายหลังได้เปลี่ยนมาเป็นสาขาวิชาหนึ่งของคณะบริหารธุรกิจ เรียกว่า สาขาวิชาการเลขานุการ)
ปี พ.ศ. 2520 ได้มีการเปลี่ยนสถานภาพจากการใช้ชื่อเรียกว่าแผนกวิชามาเป็นคณะ แผนกวิชาบริหารธุรกิจจึงเปลี่ยนเป็นคณะบริหารธุรกิจ และเรียกชื่อแผนกในสังกัดคณะเป็นภาควิชา โดยที่การเรียนการสอนของคณะได้มุ่งเน้นให้นักศึกษาได้ฝึกฝนและหาประสบการณ์จากการฝึกงานในสถานการณ์จริง
ด้วยปณิธานของคณาจารย์ผู้สอนที่เล็งเห็นช่องทางการเสริมสร้างทักษะนักศึกษา ทางคณะฯ จึงได้มีการริเริ่มจัดตั้งโครงการบริษัทจำลองรีจอยซ์ ( Rejoice Simulated Company) ขึ้นในปี พ.ศ. 2526 ซึ่งเป็นโครงการฝึกงานภาคฤดูร้อนของนักศึกษาสาขาวิชาการตลาดชั้นปีที่ 3 ที่ทางคณะฯกำหนดให้เป็นส่วนหนึ่งในการศึกษาเกี่ยวกับการฝึกงานด้านวิชาชีพ( Professional Internship) โดยได้รับความร่วมมือจากสมาคมการจัดการ ธุรกิจแห่งประเทศไทย ( T.M.A.) การจัดตั้งบริษัทจำลองนี้ขึ้นทำให้นักศึกษาได้ฝึกประสบการณ์ตรงด้วยการปฏิบัติงานด้านการบริหารและการขาย รวมทั้งยังได้เรียนรู้การทำงานร่วมกับผู้อื่นและรับผิดชอบงานของตนเองได้อย่างดี
คณะบริหารธุรกิจได้ตระหนักถึงความสำคัญของการพัฒนาหลักสูตรให้ก้าวสู่ความเป็นสากลในปี พ.ศ. 2528 คณะบริหารธุรกิจจึงได้ริเริ่มเปิดดำเนินการสอนหลักสูตร English Program ในสาขาวิชาการตลาด (ปี พ.ศ. 2531 หลักสูตรนี้ได้เปลี่ยนชื่อเรียกว่าเป็น (International Program) โดยใช้ภาษาอังกฤษเป็นสื่อการเรียนการสอนทุกวิชา ต่อมามหาวิทยาลัยได้จัดตั้งวิทยาลัยนานาชาติ มหาวิทยาลัยกรุงเทพขึ้น สาขาวิชานี้จึงย้ายไปสังกัดกับหน่วยงานใหม่ตั้งแต่ปี พ.ศ. 2541
ในแต่ละปี คณะบริหารธุรกิจเป็นคณะฯที่มีนักศึกษาสนใจสมัครสอบคัดเลือกเข้าศึกษาต่อเป็นจำนวนมากการเปิดดำเนินการสอนสาขาวิชาและหลักสูตรใหม่จึงเกิดขึ้นพร้อมกับการปรับปรุงหลักสูตรเดิมให้ทันสมัยอยู่เสมอ ในปี พ.ศ. 2532 ทางคณะฯได้เปิดหลักสูตรปริญญาตรีต่อเนื่องสาขาวิชาการจัดการและสาขาวิชาการตลาดขึ้น โดยมีแนวความคิดว่าการขยายหลักสูตรนี้จะเป็นการเพิ่มโอกาส ในการศึกษาให้แก่ผู้สนใจที่จะเพิ่มพูนคุณวุฒิด้วยการศึกษาต่อ นอกจากนี้ เมื่อธุรกิจได้นำเอาเทคโนโลยีสารสนเทศเข้ามาผสมผสานในการบริหารงาน คณะบริหารธุรกิจจึงได้เปิดสอนสาขาวิชาคอมพิวเตอร์ธุรกิจเพิ่มขึ้นอีกหนึ่งสาขาวิชา โดยเริ่มเปิดสอนในหลักสูตร
ปริญญาตรีต่อเนื่องเมื่อปี พ.ศ. 2541 และเปิดสอนหลักสูตรปริญญาตรีภาคปกติในปี พ.ศ. 2542
ในปีการศึกษา 2550 เปิดภาควิชาใหม่คือ ภาควิชาการเป็นเจ้าของธุรกิจ
พังงา หมายถึง พวงมาลัยเรือ เพื่อแสดงว่านักบริหารที่ดีต้องรู้จักบริหารจัดการให้องค์กรเดินถูกตามเส้นทางสู่เป้าหมาย
มีจรรยาบรรณประจำใจ คือ ซื่อสัตย์ มองการณ์ไกล สามารถดำเนินการและฟันฝ่าอุปสรรค์ต่าง ๆ อย่างมีแบบแผนและเน้นการให้ความร่วมมือในหมู่คณะเพื่อให้ได้ผลงานบรรลุเป้าหมายที่กำหนดไว้โดยส่วนรวม
คณะบริหารธุรกิจ มหาวิทยาลัยกรุงเทพ มีภาควิชาในสังกัดทั้งหมด 7 ภาควิชา ได้แก่
คณะบริหารธุรกิจ มหาวิทยาลัยกรุงเทพ เปิดสอน 7 สาขาวิชา ใน 7 ภาควิชา ได้แก่
Whistle register
Whistle register คือการหวีดเสียงร้องเพลงสูงสุดของมนุษย์ โดยมีลักษณะคล้ายการกรีดร้อง
ในดนตรีคลาสสิกของยุโรปมีการใช้ Whistle register ไม่ค่อยมากแต่จะใช้โดยนักร้องโคโลราทูรา โซปราโนโดยร้องได้ที่โน้ตสูงกว่า E6 เช่นใน "Queen of the Night" หรือ "Der Hölle Rache kocht in meinem Herzen" ได้เสียงสูงถึงโน้ต F6
ในดนตรีป็อป มีการใช้กันหลากหลายโดยส่วนมากจะเป็นนักร้องผู้หญิง เช่น คริสตินา อากีเลรา, มารายห์ แครี ,มินนี่ ริเปอร์ตัน ส่วนในนักร้องผู้ชายมีการบันทึกจากกินเนสบุ๊คว่า อดัม โลเปซ เป็นผู้ชายที่มีเสียงร้องสูงที่สุดที่ (C#8)มีความกว้างถึง 8 ออกเตฟ
ส่วน ในนักร้องผู้หญิง ที่ได้ถูกบันทึกใน กินเนสบุ๊คว่ามีเสียงที่สูงที่สุดในโลก คือ จอร์เจีย บราวน์ มีความกว้าง 8 octaves ตั้งแต่ G2-G10 แต่ไม่มีหลักฐานใดๆ
Sexphone คลื่นเหงา สาวข้างบ้าน
Sexphone คลื่นเหงา สาวข้างบ้าน (Sexphone & the Lonely Wave) เป็นผลงานภาพยนตร์ลำดับที่สองของเหมันต์ เชตมี ต่อจากเรื่อง ปอบ หวีด สยอง และมี เฉลิมพล บุนนาค ร่วมกำกับภาพยนตร์ โดยได้ บีม D2B และ พอลล่า เทเลอร์ มาแสดงภาพยนตร์เรื่องนี้ เข้าฉายเมื่อวันที่ 6 มิถุนายน พ.ศ. 2546 และได้รับการตอบรับในเชิงบวก แต่เนื่องจากโรงภาพยนตร์ไม่มีรอบฉายที่มากพอให้กับเรื่องนี้ จึงทำให้หนังทำรายได้ตลอดการเข้าฉายไปเพียง 26 ล้านบาทเท่านั้น
Sexphone คลื่นเหงา สาวข้างบ้าน บอกเล่าเรื่องราวของ ดื้อ (กวี ตันจรารักษ์) ดีเจหนุ่มรักสงบ ที่อาศัยอยู่กับคุณปู่ (สมชาย สามิภักดิ์) กับ เจ (พอลล่า เทเลอร์) หญิงสาวลูกครึ่งที่มีความมั่นใจในตัวเองสูง โดยอาศัยอยู่กับเพื่อนสนิท แต่ทั้งสองคนคือเพื่อนบ้านที่ไม่ลงรอยกันมาตลอด แต่เมื่อเอ็มม่า (โอฬาริก จารุวัฒน์) เพื่อนสนิทของเจ ได้ฝากเบอร์โทรศัพท์ของบ้านเจ เอาไว้ให้กับสถานีวิทยุที่ชื่อ "คลื่นเหงา" ของดีเจ.แมน (อนันต์ บุนนาค) ที่ดื้อทำงานเป็นผู้ช่วยสถานีวิทยุอยู่ที่นั้น
แต่แล้วเมื่อวันที่ดื้อต้องจัดรายการวิทยุโดยจำเป็น ดื้อได้ต่อโทรศัพท์เข้าบ้านของเจ แล้วเกิดการเข้าใจผิดกัน ทำให้เจคิดว่าคนที่เธอคุยอยู่นั้น คือ "เซ็กส์โฟน" แต่หลังจากคืนนั้น เจก็กลายเป็นข่าวดังเพียงช่วงข้ามคืน เจเลยได้ต่อโทรศัพท์เข้าไปต่อว่าดื้อในรายการวิทยุก่อนวันขึ้นปีใหม่ แต่ไม่นานทั้งสอง ก็กลายเป็นเพื่อนคุยที่รู้ใจกันในที่สุด แต่หารู้ไม่ว่าคนที่ทั้งสองคุยกันนั้น ก็คือเพื่อนบ้านตัวแสบที่ไม่ลงรอยกันนั้นเอง
Sexphone คลื่นเหงา สาวข้างบ้าน ได้รับรางวัล "สื่อมวลชนดีเด่นประเภทภาพยนตร์ ประจำปี 2546" จากสื่อมวลชนคาทอลิค ประเทศไทย เมื่อวันที่ 18 ธันวาคม พ.ศ. 2546
แกลบ
แกลบ () คือ เปลือกแข็งของเมล็ดข้าวที่ได้จากการสีข้าว เป็นส่วนที่เหลือใช้จากการผลิตข้าวสาร เมล็ดมีลักษณะเป็นรูปทรงรี เม็ดยาวสีเหลืองอมน้ำตาล หรือเหลืองนวลแล้วแต่ภูมิประเทศที่มีการปลูกข้าว แกลบประกอบด้วยเซลลูโลส เฮมิเซลลูโลส ลิกนิน และเถ้า และมีซิลิกาในเถ้ามาก แกลบไม่ละลายในน้ำ มีความคงตัวทางเคมี ทนทานต่อแรงกระทำ จึงเป็นตัวดูดซับที่ดีในการบำบัดน้ำเสียที่มีโลหะหนัก การกำจัดโลหะหนักด้วยแกลบมีรายงานว่าสามารถใช้ได้กับ แคดเมียม ตะกั่ว สังกะสี ทองแดง โคบอลต์ นิกเกิลและเงิน โดยใช้ได้ทั้งในรูปที่ทำและไม่ทำปฏิกิริยากับสารเคมี สารเคมีที่นิยมใช้ทำปฏิกิริยากับแกลบเพื่อให้ดูดซับโลหะมากขึ้นคือ โซเดียมไฮดรอกไซด์ โซเดียมคาร์บอเนตและอีพิคลอโรไฮดริน
นอกจากการนำแกลบข้าวไปใช้เป็นเชื้อเพลิงต่างๆแล้ว ยังสามารถนำไปผสมกับวัสดุอื่นๆทำเป็นวัสดุก่อสร้างแล้ว แกลบข้าวยังถูกนำไปผลิตเป็นขี้เถ้าแกลบ (Rice Husk Ash) เพื่อนำไปใช้ประโยชน์ ส่วนประกอบหลักของขี้เถ้าแกลบ คือ ซิลิกา (SiO2) สามารถนำไปทำให้บริสุทธิ์ด้วยกระบวนการทางเคมี และการเผาที่อุณหภูมิสูง ซิลิกาในขี้เถ้าแกลบมีทั้งที่เป็น ซิลิกาผลึก (Crystalline Silica) ซิลิกาผลึกสามารถแบ่งย่อยเป็นหลายชนิดตามความแตกต่างของรูปร่าง ลักษณะผลึกและความหนาแน่นของซิลิกา รูปร่างของผลึกมีหลายแบบ เช่น สามเหลี่ยม สี่เหลี่ยม หกเหลี่ยม สี่เหลี่ยมลูกบาศก์และเส้นยาว และซิลิกาอสัณฐาน (Amorphous Silica) ซึ่งเป็นซิลิกาที่มีรูปร่างไม่เป็นผลึก (Non-crystalline Silica)
สรรพคุณ ลดกลิ่น จากคอกวัว นำมาทำปุ๋ยได้
ผู้หญิงถึงผู้หญิงสวย
รายการผู้หญิงถึงผู้หญิงสวย คือรายการโทรทัศน์เกี่ยวกับผู้หญิง ที่นำเสนอเนื้อหาปกิณกะที่เกี่ยวกับผู้หญิง ซึ่งมีรูปแบบคล้ายกับรายการผู้หญิงถึงผู้หญิง มีพิธีกรดำเนินรายการเป็นดารานางเอกของสถานีวิทยุโทรทัศน์ไทยทีวีสีช่อง 3 จำนวน 8 คน ได้แก่ พรชิตา ณ สงขลา, รุจิรา ช่วยเกื้อ, ศิริลักษณ์ ผ่องโชค, สุนิสา เจทท์, ธัญญาเรศ รามณรงค์, วิริฒิพา ภักดีประสงค์, วรรัตน์ สุวรรณรัตน์ และ น้ำทิพย์ จงรัชตวิบูลย์
เนื่องด้วยพิธีกรที่มากถึง 8 นางเอก เป็นเหตุให้มีความติดขัดต่าง ๆ จึงมีการถอนตัวของพิธีกรบางราย เริ่มด้วยน้ำทิพย์ จงรัชตวิบูลย์ และต่อมาด้วยวรรัตน์ สุวรรณรัตน์ โดยติดภารกิจการศึกษา
ช่วงเวลาแพร่ภาพ แต่เดิมเคยออกอากาศในช่วงเช้าของวันเสาร์ และวันอาทิตย์ (8.30 - 10.00 น.) แต่ต่อมาได้มีการปรับผังมาอยู่ในช่วงเวลาบ่ายของวันอาทิตย์และปัจจุบันนี้ได้ปิดตัวลงไปแล้ว
เด่น ดอกประดู่
เด่น ดอกประดู่ หรือชื่อจริงว่า บรรพต วีระรัฐ เป็นนักแสดงตลก ร่วมสมัยกับ เด๋อ ดอกสะเดา ดู๋ ดอกกระโดน และดี๋ ดอกมะดัน (สังเกตว่า ลักษณะการตั้งชื่อ คล้ายๆ กัน) เคยแสดงร่วมคณะกับ เด๋อ ดอกสะเดา และเทพ โพธิ์งาม ใช้ชื่อคณะว่า เด่นเด๋อเทพ ตั้งแต่ประมาณ พ.ศ. 2524 ได้ชื่อว่าเป็นนักแสดงตลกที่เล่นมุกสุภาพ ไม่เล่นมุกหยาบโลน หรือลามก
ก่อนจะเข้าสู่วงการบันเทิง เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ เคยเป็นนักเรียนโรงเรียนดุริยางค์กองทัพเรือ และเป็นดรัมเมเยอร์ไม้หนึ่งของกองดุริยางค์ทหารเรือ จึงใช้ชื่อฉายาว่า ดอกประดู่ ซึ่งเป็นสัญลักษณ์ของกองทัพเรือไทย
ในปี พ.ศ. 2533 ได้เป็นผู้ผลิตและเป็นพิธีกรรายการโทรทัศน์เกี่ยวกับการเกษตร ชื่อรายการว่า "ไม่ลองไม่รู้" ออกอากาศทางช่อง 9 นานถึง 14 ปี ซึ่งปัจจุบันไม่ได้ออกอากาศแล้ว และได้ทำธุรกิจผลิตดินเกษตรผสม จำหน่ายใช้ชื่อการค้าว่า "ไม่ลองไม่รู้" มีโรงงานผลิตอยู่ที่บ้านพักในหมู่บ้านย่านซอยวัชรพล ถนนรามอินทรา รวมถึงเคยเปิดร้านเบเกอรี่ย่านสี่แยกพรานนกชื่อ มิสเบเกอรี่ ซึ่งปัจจุบันได้ปิดกิจการไปแล้ว ชีวิตส่วนตัวสมรสกับ สุวพันธ์ อุบลชาติ หรือ เจ๊ตือ นักแสดงสาวที่พบรักกันระหว่างร่วมงานแสดง
จันลูกา ซัมบรอตตา
จันลูกา ซัมบรอตตา () เกิดเมื่อวันที่ 19 กุมภาพันธ์ ค.ศ. 1977 ประเทศอิตาลี เป็นนักฟุตบอลตำแหน่งกองหลังฝั่งซ้ายและขวา ส่วนมากจะอยู่ทางซ้ายคอยเติมเกมรุกให้กับทีม ปัจจุบันค้าแข้งอยู่กับ เอซีมิลาน
ซัมบรอตตาเริ่มเล่นฟุตบอลอาชีพครั้งแรกเมื่ออายุ 17 ปี ในปี ค.ศ. 1994 เล่นให้กับสโมสรฟุตบอลโกโม ในบ้านเกิดซึ่งอยู่ในลีกเซเรียบี ซึ่งเขาได้ลงเล่นเพียงแค่ 1 นัดเท่านั้น ในปี ค.ศ. 1995 โกโมตกชั้นไปอยู่เซเรียชิ 1 ซัมบรอตตาก็กลายเป็นตัวหลักของทีมในฤดูกาล 1995-1996 และ 1996-1997 เขาลงสนามไปทั้งหมด 47 นัด ทำได้ 6 ประตู
ในปี ค.ศ. 1997 ซัมบรอตตาได้เล่นในลีกสูงสุดครั้งแรกในเซเรียอา โดยทีมบารีดึงตัวไปร่วมทีมและเป็นกำลังหลักช่วยให้ทีมบารีขึ้นชั้นไปเล่นในเซเรียอาได้สำเร็จ ซัมบรอตตาเล่นทางฝั่งซ้าย และยิงได้ 2 ประตู จากการเล่น 27 นัด ในเกมเซเรียอาครั้งแรกของเขา ในปี ค.ศ. 1999 ซัมบรอตตาติดทีมชาติอิตาลีอายุต่ำกว่า 21 ปี และได้เป็นกัปตันทีมครั้งแรก ในนัดอุ่นครั้งพบกับทีมชาตินอร์เวย์ เขาเป็นผู้เล่นที่ติดทีมชาติคนแรกในรอบ 50 ปีของสโมสรบารี ในฤดูกาล 1998-1999 ซัมบรอตตาได้ลงเล่น 32 นัด ทำได้ 4 ประตู ทำทีมใหญ่อย่างยูเวนตุสสนใจเป็นอย่างมากและได้ยื่นซื้อด้วยค่าต้ว 15.85 ล้านปอนด์
นีโกลา เวนโตลา
นิโกลา เวนโตลา () เกิดเมื่อวันที่ 24 พฤษภาคม ค.ศ. 1978 เป็นนักฟุตบอลเล่นในต่ำแหน่งกองหน้าและเคยติดทีมชาติอิตาลีมาแล้ว แต่ไม่มีโอกาสประเดิมสนามสักที เริ่มเล่นฟุตบอลครั้งแรกกับสโมสรบารีในปี ค.ศ. 1994 ก่อนย้ายไปอตาลันต้า
มัสซีโม ออดโด
มัสซิโม่ ออดโด (Massimo Oddo) เกิดเมื่อวันที่ 14 มิถุนายน ค.ศ. 1976 ต่ำแหน่งกองหลังฝั่งขวา ปัจจุบันเล่นให้กับสโมสร เอซี มิลาน ในอิตาลี
อาเลสซันโดร กอสตากูร์ตา
อาเลสซันโดร กอสตากูร์ตา () เกิดเมื่อวันที่ 24 เมษายน พ.ศ. 2509 ที่เมืองโอราโก้ วาเรเซ่ โดยเล่นตำแหน่งกองหลัง เคยติดทีมชาติอิตาลีและเล่นให้กับสโมสรเอซี มิลาน เพียงสโมสรเดียว ตั้งแต่ปี พ.ศ. 2530 จนถึงปี พ.ศ. 2550 ตั้งแต่ฤดูกาล 2007-08 คอสตาคูร์ตาทำงานร่วมกับเมาโร ทัสซอตติในตำแหน่งผู้ช่วยของคาร์โล อันเชล็อตติ
องค์กรปลดปล่อยสหปัตตานี
องค์กรปลดปล่อยสหปัตตานีหรือพูโล (อังกฤษ: Patani United Liberation Organization) ก่อตั้งเมื่อ 22 มกราคม พ.ศ. 2511 โดยตวนกูบีรอ กอตอนีลอ หรือ อดุลย์ ณ วังคราม บัณฑิตจากอินเดีย ได้รวมเพื่อนๆ จัดตั้งองค์กรนี้ที่ซาอุดิอาระเบีย การดำเนินงานในระยะแรกเน้นการปลุกระดมมวลชนโดยมีกลุ่มเป้าหมายที่ผู้นำศาสนาและผู้นำท้องถิ่น
พูโลจัดตั้งกองกำลังติดอาวุธสำเร็จเมื่อ พ.ศ. 2519 ผู้นำกองกำลังที่สำคัญมีหลายคน เช่น หะยียูโซะ ปากีสถาน และหะยีสะมะแอ ท่าน้ำ มีการส่งเยาวชนไปฝึกวิชาทหารและการก่อวินาศกรรมที่ลิเบียและซีเรีย องค์กรเริ่มมีปัญหาจากการปราบปรามของรัฐและนโยบายใต้ร่มเย็นในช่วงหลัง จน พ.ศ. 2525 จนนำไปสู่การแตกแยกภายในองค์กร
พ.ศ. 2528 ดร.ฮารง อเมริกา หรือ ฮารง มูเล็ง บังคับให้ตนกูบีรอกอตอนีลาออก หะยีสะมะแอ ท่าน้ำที่อยู่ฝ่านตนกูบีรอไม่พอใจจึงเริ่มมีการแข็งข้อ พ.ศ. 2531 ดร.ฮารงถูกกดดันให้ลาออกจากตำแหน่ง ผลของความขัดแย้งนี้ทำให้หะยีสะมะแอแยกไปจัดตั้งกลุ่มอาบูยาบาลเมื่อ พ.ศ. 2532
ดร.ฮารงและหะยีฮาดี บินรอซาลี ได้ปรับองค์กรใหม่เปลี่ยนชื่อและสัญญลักษณ์ขององค์กร จนพ.ศ. 2536 หะยีดาโอ๊ะ ท่าน้ำกับหะยีสะมะแอขัดแย้งกัน หะยีดาโอ๊ะหนุน ดร.ฮารงให้แยกมาจัดตั้งพูโลใหม่เมื่อ พ.ศ. 2538 จน พ.ศ. 2541 พูโลใหม่ประสบปัญหาเมื่อสมาชิกระดับแกนนำหลายคนถูกจับกุมรวมทั้งหะยีดาโอ๊ะ บางส่วนทยอยออกมอบตัว ปัจจุบันการต่อสู้ด้วยอาวุธของพูโลใหม่เหลือไม่มากนัก ส่วนใหญ่อยู่ในเขตจังหวัดนราธิวาสและยะลา กลุ่มนี้อยู่ภายใต้การนำของคณะกรรมการที่มี่จำนวนประมาณ 20 คน มีหะยีฮาดี บินรอซาลี เป็นผู้นำ และไม่มีผู้ใดปรากฏในสื่อมวลชน นอกจากลุกมาน บินลีมา ที่มีฐานเคลื่อนไหวในสวีเดน มีเว็บไซต์เป็นของตนเองคือ pulo.org จากนั้นใด้มีการเปลียนแปลงชื่อเว็บไซต์เป็น www.puloinfo.net
กลุ่มของตนกูบีรอได้รับการเรียกขานว่าพูโลเก่าซึ่งแม้กลุ่มของดร.ฮารงจะแยกออกไปแล้ว แต่กลุ่มนี้ก็ยังมีความขัดแย้งภายในอยู่ระหว่างฝ่ายการเมืองและฝ่ายทหาร
ในวันที่ 1 พฤษภาคม 2548 พูโลเก่าและใหม่ได้ประชุมและลงมติให้ทั้งสองกลุ่มรวมตัวกันเป็นหนึ่งเดียวอีกครั้ง โดยมีนายกัสตูรี มะห์โกตา ในสวีเดนเป็นโฆษก
ปรียานุช ปานประดับ
ปรียานุช ปานประดับ (เกิด 18 ธันวาคม พ.ศ. 2506) เป็นผู้หญิงไทยคนที่ 2 ที่ได้รับตำแหน่งมิสเอเชียแปซิฟิก นักแสดง ผู้จัดละคร และผู้เขียนบทโทรทัศน์ โดยใช้นามปากกาว่า นายพันดี สมรสกับนพพล โกมารชุน บุตรชายของจุรี โอศิริ และ เสนอ โกมารชุน
ปรียานุช จบการศึกษาจากโรงเรียนสาธิตปทุมวัน ได้รับทุนไปศึกษาที่รัสเซีย 2 ปี และกลับมาจบปริญญาตรีนิติศาสตรบัณฑิตที่มหาวิทยาลัยศรีปทุม
ปรียานุชเข้าสู่วงการนางงามโดยการเข้าประกวด มิสไทยแลนด์เวิลด์ 1986 แต่เข้าถึงเพียงรอบ 10 คนสุดท้าย โดยมีแสงระวี อัศวรักษ์ ครองมงกุฎ และดวงเดือน จิไธสงค์ กับ ศุภรานันท์ พันธ์ชูจิตร เป็นรอง
2 ปี ถัดมา ปรียานุช เข้าประกวดนางสาวไทย พ.ศ. 2531 และเป็นม้ามืดคว้าตำแหน่งรองอันดับ 1 ชนะศุภรานันท์ พันธ์ชูจิตร ที่ได้เพียงรองอันดับ 3 โดยภรณ์ทิพย์ นาคหิรัญกนก ได้เป็นนางสาวไทยในปีนั้น และต่อมาได้เป็นนางงามจักรวาล
ปรียานุชได้รับสิทธิ์เป็นตัวแทนสาวไทยไปประกวดมิสเอเชียแปซิฟิก ปี 1988 ซึ่งจัดการเก็บตัวที่ฟิลิปปินส์ และประกวดที่ฮ่องกง ซึ่งในตอนแรกช่อง 3 จะส่ง กรองทอง รัชตวรรณ รอง Miss Thailand World 1987 (ต่อมาเป็นนางแบบและได้ขึ้นปก Penthouse ภาษาไทยฉบับปฐมฤกษ์) แต่ในที่สุด ช่อง 7 แย่งสิทธิกลับคืนมาได้และส่งปรียานุช
ในการเก็บตัวที่ฟิลิปปินส์ ปรียานุชได้รับ 2 รางวัลคือ บุคลิกภาพ และขวัญใจช่างภาพ และได้ขึ้นแท่นเป็นตัวเก็งที่จะคว้ามงกุฎ
ในการประกวดรอบสุดท้าย ปรียานุช ประเดิมตำแหน่งแรกของการถ่ายทอดสดคือชุดประจำชาติยอดเยี่ยม ซึ่งบังเอิญว่าปีนั้นกงสุลไทยประจำฮ่องกง ลิขสิทธิ์ ปานสมจิตร ได้รับเชิญเป็นผู้มอบรางวัล
ปรียานุชได้รับการประกาศชื่อเข้ารอบ 16 คน และ 8 คนตามลำดับ ในรอบ 8 คนปรียานุชตอบคำถามเป็นภาษาไทยเกี่ยวกับสวรรค์ของประเทศไทย โดยมีล่ามแปลเป็นภาษาอังกฤษ
จาก 8 คน พิธีกรประกาศรองอันดับ 4 - 1 ได้แก่ Miss Korea, Miss Nothern Nicosia (Cyprus) , Miss Israel และ Miss Mexico ตามลำดับ เหลือเพียง Miss Costa Rica (ตัวเก็งอีกคนหนึ่ง เคยเข้าประกวดแต่ตกรอบแรกจาก Miss Universe 1988 ที่ปุ๋ยภรณ์ทิพย์ได้มงกุฎ) , Miss Panama, Miss Thailand และ Miss Turkey ซึ่งปรียานุชได้รับการประกาศให้เป็นผู้ครองมงกุฏ
หลังจากหมดตำแหน่งปรียานุชได้กลายเป็นนักแสดงชื่อดังแต่ครองตัวเป็นโสด จนกระทั่งได้คบหาเปิดเผยกับ นพพล โกมารชุน นักแสดงและผู้กำกับชื่อดัง แต่ไม่มีบุตรด้วยกันเนื่องจากปัญหาด้านสุขภาพของเธอ ปรียานุชได้เผชิญกับโรคกว่า 20 โรค ผ่านการผ่าตัดมา 7 ครั้ง และต้องนั่งวิลแชร์เป็นเวลา 2 ปี แต่ปัจจุบันสามารถเดินได้แล้วแต่มีอาการปวดข้อบ้างทำให้เดินไม่สะดวกเป็นผู้จัดละครโทรทัศน์และผู้บริหารของบริษัทเป่า จิน จง โดยมีผลงานเขียนบทละครโทรทัศน์เรื่อง เก็บแผ่นดิน
ห้างสรรพสินค้าโรบินสัน
บริษัท โรบินสัน จำกัด (มหาชน) (, ชื่อย่อ : ROBINS) เดิมชื่อว่า บริษัท ห้างสรรพสินค้าโรบินสัน จำกัด (มหาชน) ก่อตั้งโดย มานิต อุดมคุณธรรม และ กมลพันธ์ ศิริพรรณพร เริ่มดำเนินธุรกิจในปี พ.ศ. 2522 โดยเปิดสาขาแรกคือสาขาอนุสาวรีย์ชัยสมรภูมิ และขยายสาขาเพิ่มขึ้นเรื่อย ๆ อย่างต่อเนื่องทั้งในกรุงเทพมหานครและต่างจังหวัด จดทะเบียนเป็นบริษัทมหาชนในตลาดหลักทรัพย์เมื่อ 3 มกราคม พ.ศ. 2535 ถือว่าเป็นห้างสรรพสินค้าแห่งแรกของไทยที่เข้าจดทะเบียนในตลาดหลักทรัพย์ ต่อมาได้ประสบปัญหาการดำเนินธุรกิจ จึงได้เปิดทางให้ กลุ่มเซ็นทรัล เข้ามาถือหุ้นใหญ่เมื่อปี พ.ศ. 2538
ปัจจุบันบริษัท โรบินสัน จำกัด (มหาชน) ประกอบธุรกิจทั้งในส่วนห้างสรรพสินค้า ภายใต้ชื่อ โรบินสัน และศูนย์การค้า ภายใต้ชื่อ โรบินสัน ไลฟ์สไตล์ มีจำนวนสาขาทั้งสิ้น 48 สาขา แบ่งเป็นกรุงเทพฯและปริมณฑล 11 สาขา และต่างจังหวัด 37 สาขา อีกทั้งบริษัทฯ มีสาขาที่เปิดให้บริการในเวียดนามจำนวน 2 แห่ง"เรียงตามวันที่เริ่มเปิดดำเนินการ"
"หมายเหตุ: โรบินสันใช้ชื่อ "โรบินส์" ในการเปิดสาขาต่างประเทศ"
อะแพชี เว็บเซิร์ฟเวอร์
อะพาเช่ เว็บเซิร์ฟเวอร์ () คือซอฟต์แวร์สำหรับเปิดให้บริการเซิร์ฟเวอร์บนโพรโทคอล HTTP โดยสามารถทำงานได้บนหลายระบบปฏิบัติการ
ที่มาของชื่อ "Apache" มาจากกลุ่มคนที่ช่วยสร้างแพตช์ไฟล์สำหรับโครงการ NCSA httpd 1.3 ซึ่งกลายมาเป็นที่มาของชื่อ A PAtCHy server และในอีกความหมายหนึ่งยังกล่าวถึงเผ่าอะแพชีหรืออาปาเช่ ซึ่งเป็นเผ่าอินเดียนแดงที่มีความสามารถในการรบสูง
การที่อาปาเช่เป็นซอฟต์แวร์ที่อยู่ในลักษณะของ โอเพ่นซอร์ส ที่เปิดให้บุคคลทั่วไปสามารถเข้ามาร่วมพัฒนาส่วนต่างๆ ของอาปาเช่ได้ ซึ่งทำให้เกิดเป็น โมดูล ที่เกิดประโยชน์มากมาย เช่น mod_perl, mod_python หรือ mod_php ซึ่งเป็นโมดูลที่ทำให้อาปาเช่สามารถใช้ประโยชน์ และทำงานร่วมกับภาษาอื่นได้ แทนที่จะเป็นเพียงเซิร์ฟเวอร์ที่ให้บริการเพียงแค่ เอชทีเอ็มแอล อย่างเดียว
นอกจากนี้อาปาเช่เองยังมีความสามารถอื่นๆ ด้วย เช่น การยืนยันตัวบุคคล (mod_auth, mod_access, mod_digest) หรือเพิ่มความปลอดภัยในการสื่อสารผ่าน โพรโทคอล https (mod_ssl) นอกจากนี้ ก็ยังมีโมดูลอื่นๆ ที่ได้รับความนิยมใช้ เช่น mod_vhost ทำให้สามารถสร้างโฮสท์เสมือน www.sample.com, wiki.sample.com, mail.sample.com หรือ www.ilovewiki.org ภายในเครื่องเดียวกันได้ หรือ mod_rewrite เป็นเครื่องมือที่จะช่วยให้ url ของเว็บนั้นอ่านง่ายขึ้น ยกตัวอย่างเช่น จากเดิมต้องอ้างถึงเว็บไซต์แห่งหนึ่งด้วยการพิมพ์ "http://www.yourdomain.com/board/quiestion.php?action=viewtopic&qid=2xDffw" แต่หลังจากใช้ mod_rewrite จะทำให้สั้นลง กลายเป็น "http://www.yourdomain.com/board/question/2xDffw" ซึ่งที่อยู่หลังนี้จะขึ้นอยู่กับว่าผู้ดูแลเว็บไซต์ต้องการให้อยู่ในลักษณะใด